open-index/open-wikipedia-markdown huggingface dataset:
ଉଇକିପିଡ଼ିଆର ବିଶ୍ୱସନୀୟତା

ଉଇକିପିଡ଼ିଆ;ବିଶେଷକରି ଏହାର ଇଂରାଜୀ ସଂସ୍କରଣ—ଦୀର୍ଘ ସମୟ ଧରି ଏହାର ବିଶ୍ୱସନୀୟତାକୁ ନେଇ ଆଲୋଚନା ଓ ସମୀକ୍ଷାର ବିଷୟ ହୋଇଆସୁଛି । ଯେପରି ଏହାକୁ ସାରା ପୃଥିବୀର ସ୍ଵେଚ୍ଛାସେବୀ ସମ୍ପାଦକମାନେ ମିଶି ଲେଖନ ଓ ସଂଶୋଧନ କରନ୍ତି, ଏବଂ ଏହାର ନୀତିମାନେ ମଧ୍ୟ ଏହି ସମୁଦାୟ ଦ୍ୱାରା ପ୍ରସ୍ତୁତ, ସେହିପରି ଏହାର ବିଷୟବସ୍ତୁ ଉପରେ ସମ୍ପାଦକୀୟ ନିରୀକ୍ଷଣ ମଧ୍ୟ ସେହି ସ୍ଵେଚ୍ଛାସେବୀ ମାନଙ୍କ ଦ୍ୱାରା ହୋଇଥାଏ । ଉଇକିପିଡ଼ିଆର ବିଶ୍ୱସନୀୟତାକୁ ମୂଲ୍ୟାଙ୍କନ କରିବା ପାଇଁ ଅନେକ ଅଧ୍ୟୟନ ଏହାର ଇତିହାସଭିତ୍ତିକ ସମ୍ପାଦନ କାର୍ଯ୍ୟକଳାପ, ଏହାର ମଡେଲର ସୁବିଧା ଓ ଅସୁବିଧା ଏବଂ ଏହାସହିତ ସାଂଖ୍ୟିକ ଢାଞ୍ଚାମାନଙ୍କର ବିଶ୍ଳେଷଣ କରିଛି । ଉଇକିପିଡିଆ ଭଳି ଖୋଲା ଜ୍ଞାନକୋଷଟିକୁ ପ୍ରାୟତ ତଥ୍ୟଗତ ତ୍ରୁଟି, ବିଷୟବସ୍ତୁର ଗୁଣମାନ, ପ୍ରସ୍ତୁତି ଏବଂ ସମ୍ପାଦନ ପ୍ରକ୍ରିୟା ସହିତ ସମ୍ପର୍କିତ ସମସ୍ୟାମାନଙ୍କ ପାଇଁ ସମାଲୋଚନାର ସମ୍ମୁଖୀନ ହେବାକୁ ପଡ଼େ। ବିଶ୍ୱସନୀୟତା ମାପିବା ସମ୍ପର୍କିତ ବିଭିନ୍ନ ଗବେଷଣା ଓ ସର୍ବେକ୍ଷଣଗୁଡ଼ିକ ମଧ୍ୟ ପରିଶେଷରେ ଏକାଭଳି ପରିଣାମକୁ ନ ପହଞ୍ଚିପାରି ମିଶ୍ରିତ ଫଳାଫଳ ଦେଇଛନ୍ତି।

ଉଇକିପିଡ଼ିଆର ବିଶ୍ୱସନୀୟତା ମୂଲ୍ୟାଙ୍କନ ସମୟରେ କିଛି ଅଧ୍ୟୟନ ଏହା ଯାଞ୍ଚ କରିଛି ଯେ ସାଇଟ୍‌ରେ ଘଟୁଥିବା ଭଙ୍ଗଚୁର;ଅର୍ଥାତ୍ ଇଚ୍ଛାପୂର୍ବକ ଯୋଡ଼ାଯାଇଥିବା ଭୁଲ କିମ୍ବା ଭ୍ରାନ୍ତିକର ସୂଚନା, କେତେ ଶୀଘ୍ର ହଟାଯାଏ । ୨୦୦୩ ମସିହାରେ, ପ୍ରକଳ୍ପ ଆରମ୍ଭ ହେବାର ପ୍ରାୟ ଦୁଇ ବର୍ଷ ପରେ, ଆଇବିଏମ୍‌ର ଗୋଟିଏ ଅଧ୍ୟୟନରେ ପ୍ରମାଣିତ ହୋଇଥିଲା ଯେ ଭଙ୍ଗଚୁର ସାଧାରଣତଃ ବହୁତ ଶୀଘ୍ର ସଠିକ୍ କରାଯାଏ;ଏତେ ଶୀଘ୍ର ଯେ ଅଧିକାଂଶ ପାଠକ ଏହାକୁ ଦେଖିବା ସୁଯୋଗ ମଧ୍ୟ ପାଆନ୍ତି ନାହିଁ ।

ଲେଖାର ଅସ୍ଥିରତା ଓ ସଂଜ୍ଞାନାତ୍ମକ ପୂର୍ବାଗ୍ରହ ପ୍ରତି ସମ୍ବେଦନଶୀଳତା ଉଇକିପିଡ଼ିଆ ପରି ଭିଡ଼ସଂଗ୍ରହିତ (କ୍ରାଉଡ୍‌ସୋର୍ସଡ୍) କାର୍ଯ୍ୟରେ ଦୁଇଟି ସମ୍ଭାବ୍ୟ ସମସ୍ୟା କ୍ଷେତ୍ର ଭାବେ ଦେଖାଯାଏ। ତଥାପି, କେତେକ ସମୟରେ ଭୁଲ କିମ୍ବା ମନଘଡ଼ା ସୂଚନା ଦୀର୍ଘ ସମୟ ପର୍ଯ୍ୟନ୍ତ ଉଇକିପିଡ଼ିଆରେ ରହିଯାଏ, ଯାହାର ମୂଳ କାରଣ ହେଉଛି ଏହାର ସ୍ୱଇଚ୍ଛିକ ସମ୍ପାଦନ ମଡେଲ୍। ଏହି ମଡେଲ୍‌ଟି ଚୟନ ପୂର୍ବାଗ୍ରହ, ସମାବେଶ ପୂର୍ବାଗ୍ରହ, ଅଂଶଗ୍ରହଣ ପୂର୍ବାଗ୍ରହ ଏବଂ ଗୋଷ୍ଠୀ-ଚିନ୍ତନ ପୂର୍ବାଗ୍ରହ ପରି ବିଭିନ୍ନ ପ୍ରଣାଳୀଗତ ପୂର୍ବାଗ୍ରହକୁ ମଧ୍ୟ ଜନ୍ମ ଦିଏ। ଏହା ସହିତ, ଉଇକିପିଡ଼ିଆର ଅଧିକାଂଶ ସମ୍ପାଦକ ପୁରୁଷ ହୋଇ ଥିବାରୁ, ଏହାର ବିଷୟବସ୍ତୁରେ ଲିଙ୍ଗଭିତ୍ତିକ ପୂର୍ବାଗ୍ରହ ମଧ୍ୟ ଦେଖିବାକୁ ମିଳେ । ୨୦୧୨ ଓ ୨୦୧୪ ମସିହାରେ ହାର୍ଭାର୍ଡ ବିଜନେସ୍ ସ୍କୁଲ୍‌ ଦ୍ୱାରା କରାଯାଇଥିବା ଅଧ୍ୟୟନଗୁଡ଼ିକରେ ପ୍ରମାଣିତ ହୋଇଥିଲା ଯେ ଉଇକିପିଡ଼ିଆ ତୁଳନାରେ ଏନସାଇକ୍ଲୋପିଡ଼ିଆ ବ୍ରିଟାନିକା କମ୍ ପକ୍ଷପାତପୂର୍ଣ୍ଣ । ତଥାପି, ସେହି ଅଧ୍ୟୟନଗୁଡ଼ିକ ଏହା ମଧ୍ୟ ସୂଚିତ କରିଥିଲେ ଯେ ଉଇକିପିଡ଼ିଆରେ ଦେଖାଯାଉଥିବା ଅଧିକ ପକ୍ଷପାତ ଜାଣିଶୁଣି କରାଯାଇଥିବା ପକ୍ଷପାତପୂର୍ଣ୍ଣ ସମ୍ପାଦନର ଫଳ ନୁହେଁ, ବରଂ ଏହାର ବିଷୟବସ୍ତୁର ଅଧିକ ଦୀର୍ଘତାର ପରିଣାମ।

ଉଇକିପିଡ଼ିଆ ପ୍ରାଥମିକ ସ୍ରୋତ ନୁହେଁ ବୋଲି ଗଣ୍ୟ ହେଲେ ମଧ୍ୟ, କିଛି ଆଇନଗତ ମାମଲାରେ ଏହାକୁ ପ୍ରମାଣ ଭାବେ ଉଦ୍ଧୃତ/ପ୍ରସ୍ତୁତ କରାଯାଇଛି ।  ଜାନୁଆରୀ ୨୦୦୭ ମସିହାରେ *ଦ ନ୍ୟୁୟର୍କ ଟାଇମ୍ସ* ଖବର କରିଥିଲା ଯେ, ସୂଚନାର ସ୍ରୋତ ଭାବେ ଉଇକିପିଡ଼ିଆ ପ୍ରତି ଯୁକ୍ତରାଷ୍ଟ୍ରର ଅଦାଲତମାନଙ୍କ ଆଚରଣରେ ବହୁତ ପାର୍ଥକ୍ୟ ଦେଖାଯାଏ; ୧୦୦ରୁ ଅଧିକ ନ୍ୟାୟିକ ରାୟରେ ଏହି ଜ୍ଞାନକୋଷ ଉପରେ ଭରସା କରାଯାଇଛି, ଯେଉଁଥିରେ କର, ମାଦକ ଦ୍ରବ୍ୟ ସମ୍ବନ୍ଧୀୟ ଓ ବ୍ୟକ୍ତିଗତ ଆଘାତ ଏବଂ ବୈବାହିକ ମାମଲା ପରି ସିଭିଲ୍ ବିଷୟ ଅନ୍ତର୍ଭୁକ୍ତ ଅଛି ।

ଅନେକଙ୍କ ମତରେ, ଉଇକିପିଡ଼ିଆର ସୂଚନା ସାଧାରଣତଃ ଉପଯୋଗୀ ହେଲେ ମଧ୍ୟ, ଏହା ସ୍ୱଇଚ୍ଛିକ ସମ୍ପାଦକମାନଙ୍କ ଦ୍ୱାରା ଲେଖାଯାଉଥିବାରୁ ସବୁବେଳେ ସଂପୂର୍ଣ୍ଣ ଭରସାଯୋଗ୍ୟ ହେବା ନିଶ୍ଚିତ ନୁହେଁ । ସେହିପାଇଁ ଗୁରୁତ୍ୱପୂର୍ଣ୍ଣ ତଥ୍ୟ ପାଇଁ ଉଇକିପିଡ଼ିଆ ସହ ଅନ୍ୟ ଭରସାଯୋଗ୍ୟ ସ୍ରୋତକୁ ମଧ୍ୟ ଯାଞ୍ଚ କରିବା ଉଚିତ।

## ଆଧାର 
ଶ୍ରେଣୀ:ଉଇକିପିଡ଼ିଆ
ପି. ଏସ୍‌. ଦିନେଶ କୁମାର

**ପି. ଏସ୍‌. ଦିନେଶ କୁମାର** (ପ୍ରତିନିଧି ଶ୍ରୀନିବାସାଚାର୍ଯ୍ୟ ଦିନେଶ କୁମାର, ଜନ୍ମ ୨୫ ଫେବୃଆରୀ ୧୯୬୨) ଜଣେ ଭାରତୀୟ ନ୍ୟାୟାଧୀଶ ଏବଂ କର୍ଣ୍ଣାଟକ ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି ।

## ପ୍ରାରମ୍ଭିକ ଜୀବନ 
କୁମାର ବେଙ୍ଗାଳୁରୁର ନ୍ୟାସନାଲ୍ ହାଇ ସ୍କୁଲରେ ତାଙ୍କର ପାଠପଢ଼ା କରିଥିଲେ, ଯେଉଁଠାରେ ସେ ନ୍ୟାସନାଲ୍ ମେରିଟ୍ ସ୍କଲାର୍ ସର୍ଟିଫିକେଟ୍ ପାଇଥିଲେ । ପରେ ସେ ସ୍ନାତକ ଶିକ୍ଷା ପାଇଁ ନ୍ୟାସନାଲ୍ କଲେଜ ଓ ବିଏମଏସ୍ କଲେଜରେ ଅଧ୍ୟୟନ କରିଥିଲେ । ଏବଂ ୩୦ ଡିସେମ୍ବର ୨୦୧୬ ରେ ସ୍ଥାୟୀ ନ୍ୟାୟାଧୀଶ ହୋଇଥିଲେ । ୧୯୯୦ ମସିହାରେ ସେ କର୍ଣ୍ଣାଟକ ହାଇକୋର୍ଟରେ ତାଙ୍କର ଆଇନ ଅଭ୍ୟାସ ଆରମ୍ଭ କରିଥିଲେ । ୧୯୯୮ ମସିହାରେ ସେ ଅତିରିକ୍ତ କେନ୍ଦ୍ର ସରକାରୀ ସ୍ଥାୟୀ ଅଧିବକ୍ତା ହୋଇଥିଲେ ଏବଂ ୨୦୦୩ ମସିହାରେ ବରିଷ୍ଠ ସ୍ଥାୟୀ ଅଧିବକ୍ତା ଭାବେ ପଦୋନ୍ନତି ପାଇଥିଲେ । ସେ ସିବିଆଇ (CBI) ପାଇଁ ବରିଷ୍ଠ ପ୍ୟାନେଲ୍ କାଉନସେଲ୍ ଏବଂ BSNL, UPSC, UGC, AICTE ଓ NCTE ପରି ଅନେକ ସଂସ୍ଥା ପାଇଁ ବରିଷ୍ଠ ସ୍ଥାୟୀ ଅଧିବକ୍ତା ଭାବେ କାର୍ଯ୍ୟ କରିଥିଲେ । ୨୫ ଜାନୁଆରୀ ୨୦୨୪ରେ ସେ କର୍ଣ୍ଣାଟକ ହାଇକୋର୍ଟର କାର୍ଯ୍ୟବାହକ ମୁଖ୍ୟ ନ୍ୟାୟମୂର୍ତ୍ତି ଭାବେ ନିଯୁକ୍ତ ହୋଇଥିଲେ ଏବଂ୩ ଫେବୃଆରୀ ୨୦୨୪ରେ ସ୍ଥାୟୀ ମୁଖ୍ୟ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ । 

ସେ ୨୪ ଫେବୃଆରୀ ୨୦୨୪ରେ ଅବସର ଗ୍ରହଣ କରିଥିଲେ । ପରେ ସେ ୪ ବର୍ଷ ଅବଧି ପାଇଁ ସିକ୍ୟୁରିଟିଜ୍ ଆପିଲେଟ୍ ଟ୍ରିବ୍ୟୁନାଲ୍ (SAT)ର ପ୍ରିସାଇଡିଂ ଅଫିସର୍ ଭାବେ ନିଯୁକ୍ତ ହୋଇଥିଲେ ।

## ଆଧାର 
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଭାରତୀୟ ନ୍ୟାୟାଧୀଶ
ରବି ଶଙ୍କର ଝା

**ରବି ଶଙ୍କର ଝା** (ଜନ୍ମ ୧୪ ଅକ୍ଟୋବର ୧୯୬୧) ଜଣେ ଭାରତୀୟ ଅବସରପ୍ରାପ୍ତ ବିଚାରପତି, ଯିଏ ଅକ୍ଟୋବର ୨୦୧୯ ରୁ ଅକ୍ଟୋବର ୨୦୨୩ ପର୍ଯ୍ୟନ୍ତ ପଞ୍ଜାବ ଓ ହରିୟାଣା ଉଚ୍ଚ ନ୍ୟାୟାଳୟର ମୁଖ୍ୟ ନ୍ୟାୟାଧୀଶ ଭାବେ କାର୍ଯ୍ୟ କରିଥିଲେ। ସେ ମଧ୍ୟ ପ୍ରଦେଶ ଉଚ୍ଚ ନ୍ୟାୟାଳୟର ପୂର୍ବତନ କାର୍ଯ୍ୟବାହୀ ମୁଖ୍ୟ ନ୍ୟାୟାଧୀଶ ମଧ୍ୟ ଅଟନ୍ତି।

## କାର୍ଯ୍ୟଜୀବନ 
ଝା ୧୯୮୬ ମସିହାରେ ଜବଲପୁରର ରାଣୀ ଦୁର୍ଗାବତୀ ବିଶ୍ୱବିଦ୍ୟାଳୟରୁ ଆଇନ ଡିଗ୍ରୀ ଅର୍ଜନ କରିଥିଲେ ଏବଂ ୨୦ ସେପ୍ଟେମ୍ବର ୧୯୮୬ ତାରିଖରେ ମଧ୍ୟ ପ୍ରଦେଶ ରାଜ୍ୟ ବାର୍ କାଉନସିଲ୍‌ରେ ଅଧିବକ୍ତା ଭାବେ ନାମଲେଖାଇଥିଲେ। ସେହି ବର୍ଷ ସେ ପି.ପି. ନାଓଲେକରଙ୍କ ଚେମ୍ବରରେ ଯୋଗ ଦେଇଥିଲେ। ନାମଲେଖା ହେବା ଦିନଠାରୁ ସେ ମଧ୍ୟ ପ୍ରଦେଶ ହାଇକୋର୍ଟରେ ଆଇନ ଅଭ୍ୟାସ କରୁଥିଲେ । ୧୮ ଅକ୍ଟୋବର ୨୦୦୫ ତାରିଖରେ ସେ ମଧ୍ୟ ପ୍ରଦେଶ ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ପଦୋନ୍ନତି ପାଇଥିଲେ ଏବଂ ୨ ଫେବୃଆରୀ ୨୦୦୭ ତାରିଖରେ ସ୍ଥାୟୀ ବିଚାରପତି ହୋଇଥିଲେ । ମୁଖ୍ୟ ନ୍ୟାୟାଧୀଶ ସଞ୍ଜୟ କୁମାର ସେଠଙ୍କ ଅବସର ପରେ ୧୦ ଜୁନ୍ ୨୦୧୯ ତାରିଖରେ ସେ ମଧ୍ୟ ପ୍ରଦେଶ ହାଇକୋର୍ଟର କାର୍ଯ୍ୟବାହୀ ମୁଖ୍ୟ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ ଏବଂ ୬ ଅକ୍ଟୋବର ୨୦୧୯ ତାରିଖରେ ସେ ପଞ୍ଜାବ ଏବଂ ହରିୟାଣା ହାଇକୋର୍ଟର ମୁଖ୍ୟ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ।

## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଭାରତୀୟ ନ୍ୟାୟାଧୀଶ
କେ. ସୁରେନ୍ଦ୍ର ମୋହନ

**କେ. ସୁରେନ୍ଦ୍ର ମୋହନ** (ସୁରେନ୍ଦ୍ର ମୋହନ କୁରିଆକୋସେ) କେରଳ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି । କେରଳ ହାଇକୋର୍ଟର ମୁଖ୍ୟାଳୟ କୋଚିର ଏର୍ଣ୍ଣାକୁଲମ୍‌ରେ ଅବସ୍ଥିତ। 

## ପ୍ରାରମ୍ଭିକ ଜୀବନ ଓ ଶିକ୍ଷା 
ସୁରେନ୍ଦ୍ର ମୋହନଙ୍କ ଜନ୍ମ ୦୧.୦୩.୧୯୫୭ ତାରିଖରେ ହୋଇଥିଲା । ସେ ଧାରୱାଡ଼ର ୟୁନିଭର୍ସିଟି କଲେଜ ଅଫ୍ ଲରୁ ଆଇନ ଡିଗ୍ରୀ ଅର୍ଜନ କରିଥିଲେ ଏବଂ କୋଚିନ୍ ୟୁନିଭର୍ସିଟି ଅଫ୍ ସାଇନ୍ସ ଏଣ୍ଡ ଟେକ୍ନୋଲୋଜିର ସ୍କୁଲ ଅଫ୍ ଲିଗାଲ୍ ଷ୍ଟଡିଜରୁ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । 

## କାର୍ଯ୍ୟଜୀବନ 
ସୁରେନ୍ଦ୍ର ମୋହନ ୧୨.୧୦.୧୯୮୦ ତାରିଖରେ ଅଧିବକ୍ତା ଭାବେ ନାମଲେଖାଇ ଏର୍ଣ୍ଣାକୁଲମ୍‌ରେ ଆଇନ ଅଭ୍ୟାସ ଆରମ୍ଭ କରିଥିଲେ । ୦୫.୦୧.୨୦୦୯ ତାରିଖରେ ସେ କେରଳ ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ପଦୋନ୍ନତି ପାଇଥିଲେ ଏବଂ ୧୫.୧୨.୨୦୧୦ ତାରିଖରେ ସେ ସ୍ଥାୟୀ ବିଚାରପତି ହୋଇଥିଲେ ଏବଂ ୦୧.୦୩.୨୦୧୯ ତାରିଖରେ ସେବାରୁ ଅବସର ଗ୍ରହଣ କରିଥିଲେ ।

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଭାରତୀୟ ନ୍ୟାୟାଧୀଶ
ଦ୍ୱାରକାନାଥ ମିତ୍ର

**ଦ୍ୱାରକାନାଥ ମିତ୍ର** (୧୮୩୩ – ୨୫ ଫେବୃଆରୀ, ୧୮୭୪) ଜଣେ ଖ୍ୟାତନାମା ଆଇନଜୀବୀ ଏବଂ କଲକାତା ହାଇକୋର୍ଟର ବିଚାରପତି ଥିଲେ।

## ଜନ୍ମ ଓ ସଂକ୍ଷିପ୍ତ ଜୀବନୀ 
ଦ୍ୱାରକାନାଥଙ୍କ ଜନ୍ମ ଅବିଭକ୍ତ ବଙ୍ଗାଳର ବର୍ତ୍ତମାନ ପଶ୍ଚିମବଙ୍ଗର ହୁଗ୍ଲି ଜିଲ୍ଲାର ଆଗୁନ୍ସି ଗ୍ରାମରେ ହୋଇଥିଲା। ତାଙ୍କ ପିତା ହୁଗ୍ଲି ଆଦାଲତର ମୁକ୍ତାର ହରଚନ୍ଦ୍ର ମିତ୍ର ଥିଲେ। [୧] ସେ ହୁଗ୍ଲି କଲେଜିଏଟ୍ ସ୍କୁଲରେ ପଢ଼ାଶୁଣା କରିଥିଲେ। ଗଣିତ ଓ ଇଂରାଜୀ ସାହିତ୍ୟରେ ସେ ବିଶେଷ ଦକ୍ଷତା ଅର୍ଜନ କରିଥିଲେ। ହୁଗ୍ଲି ସ୍କୁଲ ଓ କଲେଜର ଏକ ମେଧାବୀ ଛାତ୍ର ଥିଲେ। ୧୮୫୪ ଖ୍ରୀଷ୍ଟାବ୍ଦରେ ସେ ସେତେବେଳର ସର୍ବୋଚ୍ଚ ପୁରସ୍କାର ‘ଲାଇବ୍ରେରୀ ମେଡାଲ’ ପ୍ରାପ୍ତ କରିଥିଲେ। ପରୀକ୍ଷାରେ ତାଙ୍କ ଉତ୍ତରପତ୍ର ୧୮୫୫ ଖ୍ରୀଷ୍ଟାବ୍ଦରେ ଏଡ୍ୟୁକେସନ୍ ରିପୋର୍ଟରେ ପ୍ରକାଶିତ ହୋଇଥିଲା। ସେ ସମୟରେ କଲକାତାର ଜଣେ ପ୍ରମୁଖ ମ୍ୟାଜିଷ୍ଟ୍ରେଟ୍ କିଶୋରୀଚାନ୍ଦ ମିତ୍ରଙ୍କ ଅଧୀନରେ ସେ ଦ୍ୱିଭାଷୀ ପଦବୀ ଗ୍ରହଣ କରିଥିଲେ। ପରେ କଲକାତାର ପ୍ରେସିଡେନ୍ସି କଲେଜରୁ ଆଇନ ଶିକ୍ଷା ସମାପ୍ତ କରି ୧୮୫୬ ଖ୍ରୀଷ୍ଟାବ୍ଦରେ ସଦର ଦେୱାନୀ ଆଦାଲତରେ ଯୋଗଦେଲେ। କେବଳ ଚ଼ୌତ୍ରିଶ ବର୍ଷ ବୟସରେ, ପ୍ରଥମ ଦେଶୀୟ ବିଚାରପତି ଶମ୍ଭୁନାଥ ପଣ୍ଡିତଙ୍କ ଦେହାନ୍ତ ପରେ, ୧୮୬୭ ଖ୍ରୀଷ୍ଟାବ୍ଦରେ ସେ କଲକାତା ହାଇକୋର୍ଟର ବିଚାରପତି ଭାବେ ନିଯୁକ୍ତ ହେଲେ।

## ଅବଦାନ 
ପିଣ୍ଡଦାନର ଅଧିକାରକୁ ଦାୟଭାଗ-ଶାସିତ ଉତ୍ତରାଧିକାର କ୍ରମର ଆଧାର ଭାବେ ସ୍ଥାପନ କରିବାର ସିଦ୍ଧାନ୍ତ ସେ ପ୍ରଥମେ ବଙ୍ଗାଳର ଆଇନରେ ପ୍ରଚଳିତ କରିଥିଲେ। ୧୮୬୫ ଖ୍ରୀଷ୍ଟାବ୍ଦରେ ନୀଳକର ସାହେବ୍ ହିଲ୍‌ଙ୍କ ବିରୋଧରେ ହାଇକୋର୍ଟରେ ମାମଲାରେ ଠାକୁରାଣୀଙ୍କ ଦାସୀଙ୍କ ପକ୍ଷରେ ନିଶୁଳ୍କ ଓକିଲି କରି ଜିତିଥିବାରୁ ସେ ପ୍ରସିଦ୍ଧ ହୋଇଥିଲେ। ‘ହିନ୍ଦୁ ପେଟ୍ରିଅଟ୍’ ପତ୍ରିକାର ସମ୍ପାଦକ ହରିଶଚନ୍ଦ୍ର ମୁଖୋପାଧ୍ୟାୟଙ୍କ ସହିତ ତାଙ୍କର ମିତ୍ରତା ଥିବାରୁ କ୍ରମେ ସେ ପ୍ରଜାମାନଙ୍କ (ରାୟତମାନଙ୍କ) ରକ୍ଷକ ଭାବେ ପରିଚିତ ହେଲେ। [୧]

ସେ ମାତ୍ର ୪୧ ବର୍ଷ ବୟସରେ ୧୮୭୪ ଖ୍ରୀଷ୍ଟାବ୍ଦର ୨୫ ଫେବୃଆରୀରେ ପରଲୋକ ପ୍ରାପ୍ତ ହୋଇଥିଲେ।

## ଆଧାର 
ଶ୍ରେଣୀ:୧୮୩୩ ଜନ୍ମ
ରାଜେନ୍ଦ୍ର ମେନନ୍

**ରାଜେନ୍ଦ୍ର ମେନନ୍** ଜଣେ ଭାରତୀୟ ବିଚାରପତି।  ସେ ଦିଲ୍ଲୀ ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ନ୍ୟାୟାଧୀଶ ଅଟନ୍ତି। ତାଙ୍କ ଜନ୍ମ ୭ ଜୁନ୍ ୧୯୫୭ ରେ ହୋଇଥିଲା ଏବଂ ସେ ମଧ୍ୟ ପ୍ରଦେଶର ଜବଲପୁରର ନିବାସୀ। ସେ ମଧ୍ୟ ପ୍ରଦେଶ ହାଇକୋର୍ଟରେ ପ୍ରଥମେ ବିଚାରପତି ଏବଂ ପରେ କାର୍ଯ୍ୟବାହୀ ମୁଖ୍ୟ ନ୍ୟାୟାଧୀଶ ଭାବେ କାର୍ଯ୍ୟ କରିଥିଲେ ଏବଂ ତାପରେ ପାଟନା ଉଚ୍ଚ ନ୍ୟାୟାଳୟର ମୁଖ୍ୟ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ।

## ଶିକ୍ଷା 
ସେ ଜବଲପୁରର କ୍ରାଇଷ୍ଟ ଚର୍ଚ୍ଚ ବୋଏଜ୍ ସିନିୟର ସେକଣ୍ଡରୀ ସ୍କୁଲରୁ ନିଜ ସ୍କୁଲ ଶିକ୍ଷା ସମାପ୍ତ କରିଥିଲେ । ପରେ ସେ ଜବଲପୁରର ସରକାରୀ ବିଜ୍ଞାନ ମହାବିଦ୍ୟାଳୟରୁ ବିଜ୍ଞାନରେ ସ୍ନାତକ ଡିଗ୍ରୀ ଲାଭ କରିଥିଲେ । ୧୯୮୧ ଖ୍ରୀଷ୍ଟାବ୍ଦରେ ସେ ଜବଲପୁରର ଏନ୍‌ଇଏସ୍ ଲ କଲେଜରୁ ଏଲଏଲବି ସମାପ୍ତ କରିଥିଲେ ।

## ପେଶାଜୀବନ 
ରାଜେନ୍ଦ୍ର ମେନନ୍ ବରିଷ୍ଠ ଅଧିବକ୍ତା ପି. ସଦାଶିବନ୍ ନାୟରଙ୍କ କାର୍ଯ୍ୟାଳୟରେ ଆଇନ ଅଭ୍ୟାସ କରୁଥିଲେ। ବିଚାରପୀଠକୁ ପଦୋନ୍ନତି ପାଇବା ପୂର୍ବରୁ, ୧୯୯୧ ଖ୍ରୀଷ୍ଟାବ୍ଦରୁ ସେ କେନ୍ଦ୍ର ସରକାରଙ୍କ ଷ୍ଟାଣ୍ଡିଂ କାଉନ୍ସେଲ୍ ଭାବେ କାର୍ଯ୍ୟ କରୁଥିଲେ। ସେ ଅନେକ ବେସରକାରୀ ଓ ସରକାରୀ ଉଦ୍ୟୋଗ ସହିତ ଅନ୍ୟାନ୍ୟ ବେସରକାରୀ ସଂସ୍ଥାମାନଙ୍କ ପକ୍ଷରେ ମଧ୍ୟ ପ୍ରତିନିଧିତ୍ୱ କରିଥିଲେ। 

## ବିଚାରପତି ଜୀବନ 
ରାଜେନ୍ଦ୍ର ମେନନ୍ ୧ ଏପ୍ରିଲ୍ ୨୦୦୨ ତାରିଖରେ ମଧ୍ୟ ପ୍ରଦେଶ ହାଇକୋର୍ଟର ଗ୍ୱାଲିଅର ବେଞ୍ଚରେ ଅତିରିକ୍ତ ବିଚାରପତି ଭାବେ ନିଯୁକ୍ତ ହୋଇଥିଲେ । ୨୦୦୮ ମସିହାରେ ସେ ଜବଲପୁରର ପ୍ରଧାନ ବେଞ୍ଚକୁ ବଦଳି ହୋଇଥିଲେ ଏବଂ ୧୫ ମାର୍ଚ୍ଚ ୨୦୧୭ ତାରିଖରେ ପାଟନା ହାଇକୋର୍ଟର ମୁଖ୍ୟ ନ୍ୟାୟାଧୀଶ ଭାବେ ପଦୋନ୍ନତି ପାଇବା ପର୍ଯ୍ୟନ୍ତ ସେଠାରେ କାର୍ଯ୍ୟରତ ଥିଲେ। ୯ ଅଗଷ୍ଟ ୨୦୧୮ ତାରିଖରେ ସେ ଦିଲ୍ଲୀ ହାଇକୋର୍ଟର ମୁଖ୍ୟ ନ୍ୟାୟାଧୀଶ ଭାବେ ସ୍ଥାନାନ୍ତରିତ ହୋଇଥିଲେ । ସେ ୬ ଜୁନ୍ ୨୦୧୯ ତାରିଖରେ ଅବସର ଗ୍ରହଣ କରିଥିଲେ । ଭାରତର ମୁଖ୍ୟ ନ୍ୟାୟାଧୀଶ ରଞ୍ଜନ ଗୋଗୋଇଙ୍କ ଦ୍ୱାରା ୨୦୧୯ ସେପ୍ଟେମ୍ବର ମାସରେ ସେ ସସ୍ତ୍ରବାହିନୀ ଟ୍ରିବ୍ୟୁନାଲ୍ (AFT)ର ଅଧ୍ୟକ୍ଷ ପଦବୀ ପାଇଁ ସୁପାରିଶ ପାଇଥିଲେ।  ୬ ନଭେମ୍ବର ୨୦୧୯ ତାରିଖରେ କେନ୍ଦ୍ର ସରକାରଙ୍କ କ୍ୟାବିନେଟ୍ ନିଯୁକ୍ତି କମିଟିଙ୍କ ଦ୍ୱାରା ସେ ସସ୍ତ୍ରବାହିନୀ ଟ୍ରିବ୍ୟୁନାଲ୍‌ର ଅଧ୍ୟକ୍ଷ ଭାବେ ନିଯୁକ୍ତ ହୋଇଥିଲେ।

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଭାରତୀୟ ନ୍ୟାୟାଧୀଶ
ଭୋଜପୁରୀ ଉଇକିପିଡ଼ିଆ

**ଭୋଜପୁରୀ ଉଇକିପିଡ଼ିଆ** ଉଇକିପିଡ଼ିଆର ଭୋଜପୁରୀ ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୩ ମସିହା ଫେବୃଆରୀ ମାସରେ ଆରମ୍ଭ ହୋଇଥିଲା । ଉତ୍ତର-ପୂର୍ବ ଭାରତ ଓ ନେପାଳରେ ବ୍ୟବହୃତ ଭୋଜପୁରୀ ଭାଷା ଏକ ଇଣ୍ଡୋ-ଆର୍ଯ୍ୟ ଭାଷା, ଯାହାକି ଦେବନାଗରୀ ଲିପିରେ ଲେଖାଯାଏ ।

## ବ୍ୟବହାରକାରୀ ଓ ସମ୍ପାଦକ ସଂଖ୍ୟା 
## ଆଧାର 
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଶ୍ରେଣୀ:ଭୋଜପୁରୀ ଭାଷା
ଶମ୍ଭୁନାଥ ବାନାର୍ଜୀ

**ଶମ୍ଭୁନାଥ ବାନାର୍ଜୀ** (୧୮୮୮ – ୧୩ ଜୁଲାଇ ୧୯୭୭) ଜଣେ ବଙ୍ଗାଳୀ ଭାରତୀୟ ଆଇନ ବିଶାରଦ, କଲିକତା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ଏବଂ କଲିକତା ବିଶ୍ୱବିଦ୍ୟାଳୟର ଉପକୁଳପତି ଥିଲେ । ସେ କଲକାତାର ପ୍ରସିଦ୍ଧ ସ୍କଟିଶ୍ ଚର୍ଚ୍ଚ କଲେଜରେ ଏବଂ କଲିକତା ବିଶ୍ୱବିଦ୍ୟାଳୟରେ ଶିକ୍ଷା ଗ୍ରହଣ କରିଥିଲେ। ସେ ୧୧ ମଇ ୧୯୫୦ ରୁ ୧୧ ଏପ୍ରିଲ୍ ୧୯୫୪ ପର୍ଯ୍ୟନ୍ତ କଲିକତା ବିଶ୍ୱବିଦ୍ୟାଳୟର ଉପକୁଳପତି ଭାବେ କାର୍ଯ୍ୟ କରିଥିଲେ।

୨୬ ଡିସେମ୍ବର ୧୯୫୨ ତାରିଖରେ କଲିକତା ବିଶ୍ୱବିଦ୍ୟାଳୟ ତାଙ୍କୁ ସମ୍ମାନସୂଚକ ଡକ୍ଟର ଅଫ୍ ଲ ଉପାଧି ପ୍ରଦାନ କରିଥିଲା।

## ଆଧାର 
ଶ୍ରେଣୀ:୧୮୮୮ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ଗିରିଶଭାଇ ପଟେଲ

**ଗିରିଶଭାଇ ପଟେଲ** (୫ ଡିସେମ୍ବର ୧୯୩୨ – ୬ ଅକ୍ଟୋବର ୨୦୧୮) ଜଣେ ଭାରତୀୟ ମାନବାଧିକାର ଆଇନଜୀବୀ, ଶିକ୍ଷାବିଦ୍ ଏବଂ ସଂବିଧାନିକ ବିଶେଷଜ୍ଞ ଥିଲେ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ପଟେଲ ଏକ ମୁନିସିପାଲ୍ ସ୍କୁଲରେ ପ୍ରାଥମିକ ଶିକ୍ଷା ଆରମ୍ଭ କରିଥିଲେ। ପରେ ୧୯୫୬ ମସିହାରେ ସେ ଏଲ୍‌.ଏଲ୍‌.ବି. ସମାପ୍ତ କରିଥିଲେ ଏବଂ ତାପରେ ଯୁକ୍ତରାଷ୍ଟ୍ର ଆମେରିକାର ହାର୍ଭାର୍ଡ ଲ ସ୍କୁଲରୁ ଏଲ୍‌.ଏଲ୍‌.ଏମ୍‌. ଡିଗ୍ରୀ ଲାଭ କରିଥିଲେ। 

## କାର୍ଯ୍ୟଜୀବନ 
ପଟେଲ ଆନ୍ତର୍ଜାତୀୟ ନ୍ୟାୟାଳୟ (International Court of Justice)ରେ ଆଇନ ଅଭ୍ୟାସ କରିଥିଲେ । ପରେ ଭାରତକୁ ଫେରି ଆସି ଅହମଦାବାଦର ମଣେକଲାଲ୍ ନାନାବଟି ଲ କଲେଜର ପ୍ରଧାନ ଭାବେ କାର୍ଯ୍ୟ କରିଥିଲେ। ସେ ଗୁଜରାଟ ବିଶ୍ୱବିଦ୍ୟାଳୟ ସେନେଟର ସଦସ୍ୟ ଏବଂ ଗୁଜରାଟ ରାଜ୍ୟ ଆଇନ ଆୟୋଗର ସଦସ୍ୟ ଭାବେ ମଧ୍ୟ କାର୍ଯ୍ୟ କରିଥିଲେ । ୧୯୭୭ ମସିହାରେ ପଟେଲ ‘ଲୋକ ଅଧିକାର ସଂଘ’ ପ୍ରତିଷ୍ଠା କରିଥିଲେ ଏବଂ ଏହାର ପତାକା ତଳେ ସେ ଦଳିତ, ଆଦିବାସୀ, ଅଲ୍ପସଂଖ୍ୟକ, ନାରୀ, ଶିଶୁ ଶ୍ରମିକ, ବନ୍ଧକ ଶ୍ରମିକ ଏବଂ କୃଷି ଶ୍ରମିକମାନଙ୍କ ପକ୍ଷରେ ଅନେକ ମାମଲା ଲଢ଼ିଥିଲେ । ୧୯୭୫ ମସିହାରୁ ସେ ୪୦ ବର୍ଷରୁ ଅଧିକ ସମୟ ଧରି ଗୁଜରାଟ ଉଚ୍ଚ ନ୍ୟାୟାଳୟରେ ଆଇନ ଅଭ୍ୟାସ କରିଥିଲେ । ତାଙ୍କ ଅଧିକାଂଶ ମହକିଲଙ୍କୁ ସେ ନିଶୁଳ୍କ ଆଇନ ସେବା (ପ୍ରୋ ବୋନୋ) ପ୍ରଦାନ କରୁଥିଲେ ।

## ମୃତ୍ୟୁ ଓ ଐତିହ୍ୟ 
୨୦୧୮ ମସିହାରେ ବୟସ ଜନିତ ଜଟିଳତା ହେତୁ ଅହମଦାବାଦରେ ନିଜ ଘରେ ଗିରିଶ ପଟେଲଙ୍କ ଦେହାନ୍ତ ହୋଇଥିଲା। ନିଜ ଇଚ୍ଛାଅନୁସାରେ ସେ ଦେହଦାନ କରିଥିଲେ। ତାଙ୍କ ଦେହାନ୍ତରେ ସିଭିଲ୍ ସୋସାଇଟି ମଧ୍ୟରେ ଗଭୀର ଶୋକ ପ୍ରକାଶ ପାଇଥିଲା। ତାଙ୍କ ସ୍ମୃତିର ସମ୍ମାନରେ ‘ଗିରିଶ ପଟେଲ ସ୍ମରଣାଞ୍ଜଳି ବକ୍ତୃତା ମାଳା’ ଆରମ୍ଭ କରାଯାଇଛି । ଦଳିତ ନେତା ଏବଂ ଗୁଜରାଟ ବିଧାନସଭା ସଦସ୍ୟ ଜିଗ୍ନେଶ ମେଭାନୀ, ଗିରିଶଭାଇ ପଟେଲଙ୍କ ମେଣ୍ଟରସିପ୍‌ ଅଧୀନରେ କାମ କରିଥିଲେ।

## ଆଧାର 
ଶ୍ରେଣୀ:୨୦୧୮ ମୃତ୍ୟୁ
ଆଲବାନିଆନ୍ ଉଇକିପିଡ଼ିଆ

**ଆଲବାନିଆନ୍ ଉଇକିପିଡ଼ିଆ** ହେଉଛି ମୁକ୍ତ ଅନଲାଇନ୍ ଜ୍ଞାନକୋଷ ଉଇକିପିଡ଼ିଆର ଆଲବାନିଆ ଭାଷାର ସଂସ୍କରଣ । ଏହା ୨୦୦୩ ମସିହାରେ ଆରମ୍ଭ ହୋଇଥିଲା ଏବଂ ଜାନୁଆରୀ ୨୦୨୬ ମସିହା ସୁଦ୍ଧା ଏଥିରେ ୧୦୫,୦୧୧ ଟି ଲେଖା, ୧୮୦,୦୦୦ ଉପଭୋକ୍ତା, ୬ ଜଣ ପ୍ରଶାସକ, ୩,୪୩୪ ଟି ଫାଇଲ ଏବଂ ମୋଟ ୨୮,୮୩,୦୬୩ ଟି ସମ୍ପାଦନା ଅଛି ।

## ଆର୍ଟିକିଲ୍ ବୃଦ୍ଧି
## ଆଧାର
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଋଣ ଆଦାୟକାରୀ ନ୍ୟାୟାଧିକରଣ

ବ୍ୟାଙ୍କ ଏବଂ ଆର୍ଥିକ ସଂସ୍ଥାଗୁଡ଼ିକର ଋଣ ପୁନରୁଦ୍ଧାର ପାଇଁ (୧୯୯୩ର ୫୧ ନମ୍ବର ଆଇନ) ସଂସଦୀୟ ଆଇନ ଅନୁସାରେ ଭାରତ ସରକାର ଦ୍ୱାରା ସ୍ଥାପିତ ସଂସ୍ଥାକୁ **ଋଣ ଆଦାୟକାରୀ** **ନ୍ୟାୟାଧିକରଣ** (Debt Recovery Tribunal) ବୋଲି କୁହାଯାଏ। ବ୍ୟାଙ୍କ ଏବଂ ଆର୍ଥିକ ସଂସ୍ଥାମାନେ ଦେଇଥିବା ଋଣ ଯେତେବେଳେ ଅଦାୟଯୋଗ୍ୟ ହୋଇଯାଏ (ବକାୟା ଋଣ), ସେଥିରୁ ଉତ୍ପନ୍ନ ସମସ୍ୟାଗୁଡ଼ିକର ସମାଧାନ ପାଇଁ ଏହି ଟ୍ରିବ୍ୟୁନାଲ୍ ସ୍ଥାପିତ କରାଯାଇଛି।

## ଇତିହାସ 
ବ୍ୟାଙ୍କଗୁଡ଼ିକରେ ବୃଦ୍ଧି ପାଉଥିବା NPA (Non-Performing Assets – ଅକାର୍ଯ୍ୟକର ସମ୍ପତ୍ତି) ସମସ୍ୟାକୁ ଧ୍ୟାନରେ ରଖି ଭାରତ ସରକାର ତିୱାରୀ କମିଟି ଗଠନ କରିଥିଲେ । ଏହା ସହିତ, ରିଜର୍ଭ ବ୍ୟାଙ୍କର ଗଭର୍ନର ମୁ. ନରସିମ୍ହନ ଓ ଭି.ଏସ୍. ହେଗଡେଙ୍କ ନେତୃତ୍ୱରେ ଏକ ଉଚ୍ଚସ୍ତରୀୟ କମିଟି ମଧ୍ୟ ଗଠନ କରାଯାଇଥିଲା । ଏହି କମିଟିଗୁଡ଼ିକର ସୁପାରିଶ ଆଧାରରେ “ବ୍ୟାଙ୍କ ଏବଂ ଆର୍ଥିକ ସଂସ୍ଥା ଋଣ ଆଇନ, ୧୯୯୩” ୨୪ ଜୁନ୍ ୧୯୯୩ ତାରିଖରେ ପ୍ରଚଳିତ କରାଯାଇଥିଲା। ଏହି ଆଇନ ଆଧାରରେ ନ୍ୟାୟାଧିକରଣରେ ଋଣ ଖିଲାପି ମାମଲା ଗୁଡିକର ବିଚାର ହୁଏ ।

## ଆଧାର 
ଶ୍ରେଣୀ:ଭାରତୀୟ ଆଇନ
ଅହମିୟା ଉଇକିପିଡ଼ିଆ

**ଅହମିୟା ଉଇକିପିଡ଼ିଆ** (**aswiki** ନାମରେ ମଧ୍ୟ ଜଣା) ଉଇକିପିଡ଼ିଆର ଅସମୀୟା ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୨ ମସିହା ଜୁନ ମାସରେ ଆରମ୍ଭ ହୋଇଥିଲା । ଜୁଲାଇ ୨୦୧୫ ସୁଦ୍ଧା ଏଥିରେ ୩,୬୦୦ ପ୍ରସଙ୍ଗ ତିଆରି ହୋଇଥିଲା ।

୨୯ ଜାନୁଆରୀ ୨୦୧୨ରେ, ଅହମିୟା ଉଇକିପିଡ଼ିଆର ପ୍ରଥମ କର୍ମଶାଳା ଗୁଆହାଟୀ ବିଶ୍ୱବିଦ୍ୟାଳୟରେ ଅନୁଷ୍ଠିତ ହୋଇଥିଲା । ଏହାପରେ ବିଭିନ୍ନ ସ୍ଥାନରେ କର୍ମଶାଳାମାନ ଅନୁଷ୍ଠିତ ହୋଇଥିଲା ।

## ଆଧାର 
## ବାହାର ଲିଙ୍କ୍ 
* ଅସମୀୟା ଭାଷା

ଶ୍ରେଣୀ:ଉଇକିପିଡ଼ିଆ ସଂସ୍କରଣ
ରାଷ୍ଟ୍ରୀୟ ସବୁଜ ନ୍ୟାୟାଧିକରଣ

**ରାଷ୍ଟ୍ରୀୟ ସବୁଜ ନ୍ୟାୟାଧିକରଣ** (National Green Tribunal–NGT) ଭାରତରେ ପରିବେଶ ସୁରକ୍ଷା ଏବଂ ଅନ୍ୟାନ୍ୟ ପ୍ରାକୃତିକ ସମ୍ପଦ ସମ୍ବନ୍ଧୀୟ ମାମଲାଗୁଡ଼ିକର ଶୀଘ୍ର ନିଷ୍ପତ୍ତି ପାଇଁ ଗଠିତ ଏକ ଆଇନସମ୍ମତ ସଂସ୍ଥା ଅଟେ। ଏହା ୨୦୧୦ ମସିହାରେ ରାଷ୍ଟ୍ରୀୟ ସବୁଜ ନ୍ୟାୟାଧିକରଣ ଆଇନ ଅନୁସାରେ ସ୍ଥାପିତ ହୋଇଥିଲା। ଅଷ୍ଟ୍ରେଲିଆ ଓ ନ୍ୟୁଜିଲାଣ୍ଡ ପରେ ପରିବେଶ ସୁରକ୍ଷା ପାଇଁ ଏକ ଆଇନସମ୍ମତ ସଂସ୍ଥା ସ୍ଥାପନ କରିଥିବା ବିଶ୍ୱର ତୃତୀୟ ଦେଶ ହେଉଛି ଭାରତ। ଏହାର ଜାତୀୟ ମୁଖ୍ୟାଳୟ ନୂଆ ଦିଲ୍ଲୀରେ ଅବସ୍ଥିତ ଏବଂ ଆଞ୍ଚଳିକ ମୁଖ୍ୟାଳୟଗୁଡ଼ିକ ଭୋପାଳ, ପୁଣେ, କଲକାତା ଏବଂ ଚେନ୍ନାଇ ସହରରେ ଅଛି।

## ଇତିହାସ ଏବଂ ଉଦ୍ଦେଶ୍ୟ 
ରାଷ୍ଟ୍ରୀୟ ସବୁଜ ନ୍ୟାୟାଧିକରଣ (NGT) ୨୦୧୦ ମସିହାରେ ରାଷ୍ଟ୍ରୀୟ ସବୁଜ ନ୍ୟାୟାଧିକରଣ ଆଇନ ଅନୁସାରେ ପରିବେଶ ସମ୍ବନ୍ଧୀୟ ମାମଲାଗୁଡ଼ିକର ନିର୍ବାହ ଏବଂ ସେସବୁ ସମ୍ପର୍କିତ ନିଷ୍ପତ୍ତିଗୁଡ଼ିକର ଶୀଘ୍ର କାର୍ଯ୍ୟାନ୍ବୟନ ପାଇଁ ଏକ ଆଇନସମ୍ମତ ସଂସ୍ଥା ଭାବେ ଗଠିତ ହୋଇଥିଲା । ଏହି ନ୍ୟାୟାଧିକରଣର ନିର୍ଦ୍ଦେଶ ଅନୁସାରେ ଆବେଦନ ଏବଂ ଅର୍ଜିଗୁଡ଼ିକୁ ଛଅ ମାସର ମଧ୍ୟରେ ନିଷ୍ପତ୍ତି କରାଯିବା ଆବଶ୍ୟକ।

ରାଷ୍ଟ୍ରୀୟ ସବୁଜ ନ୍ୟାୟାଧିକରଣ ଅନେକ ଗୁରୁତ୍ୱପୂର୍ଣ୍ଣ ରାୟ ପ୍ରଦାନ କରିଛି। ଯଥା—ବାୟୁ ପ୍ରଦୂଷଣ ରୋକିବା ଉଦ୍ଦେଶ୍ୟରେ ଦିଲ୍ଲୀର ସଡ଼କରେ ପନ୍ଦର ବର୍ଷରୁ ଅଧିକ ପୁରୁଣା ଡିଜେଲ ଯାନ ଚଳାଚଳକୁ ଅବୈଧ ଘୋଷଣା କରିବା। ଏହାସହ ଏକ ପୃଥକ ଆଦେଶରେ ଛତିଶଗଡ଼ ରାଜ୍ୟର ହସ୍ଦେଓ–ଆରଣ୍ଡ ଜଙ୍ଗଲ ଅଞ୍ଚଳରେ ଅବସ୍ଥିତ କୋଇଲା ବ୍ଲକଗୁଡ଼ିକୁ ଦିଆଯାଇଥିବା ମଞ୍ଜୁରିକୁ ବାତିଲ କରାଯାଇଥିଲା।

ନଭେମ୍ବର ୨୦୧୬ରେ, ରାଷ୍ଟ୍ରୀୟ ସବୁଜ ନ୍ୟାୟାଧିକରଣର କଲିକତା ବେଞ୍ଚ ପରିବେଶ ସଂବେଦନଶୀଳ ଅଞ୍ଚଳ ଭାବେ ସୁନ୍ଦରବନରେ ବନ୍ୟଜନ୍ତୁ ସୁରକ୍ଷା ପାଇଁ ନିର୍ମାଣ କାର୍ଯ୍ୟ ଏବଂ ଶବ୍ଦ ପ୍ରଦୂଷଣ ଉପରେ ପ୍ରତିବନ୍ଧ ଲାଗୁ କରିଥିଲା ।

## ଗଠନ 
ଦିଲ୍ଲୀରେ ମୁଖ୍ୟାଳୟ ଥିବା ରାଷ୍ଟ୍ରୀୟ ସବୁଜ ନ୍ୟାୟାଧିକରଣରେ ଜଣେ ଅଧ୍ୟକ୍ଷ ଥାନ୍ତି, ଯିଏ ସୁପ୍ରିମକୋର୍ଟର ଅବସରପ୍ରାପ୍ତ ନ୍ୟାୟାଧୀଶ ହୋଇଥିବା ଦରକାର। ନ୍ୟାୟାଧିକରଣର ନ୍ୟାୟିକ ସଦସ୍ୟମାନେ ଉଚ୍ଚ ନ୍ୟାୟାଳୟର ଅବସରପ୍ରାପ୍ତ ନ୍ୟାୟାଧୀଶ ହେବା ଉଚିତ। ରାଷ୍ଟ୍ରୀୟ ସବୁଜ ନ୍ୟାୟାଧିକରଣ ବେଞ୍ଚରେ ଦଶଜଣ ନ୍ୟାୟିକ ସଦସ୍ୟ ଏବଂ ଦଶଜଣ ବିଶେଷଜ୍ଞ ସଦସ୍ୟ ଅଛନ୍ତି। ଜଙ୍ଗଲ ସଂରକ୍ଷଣ, ପରିବେଶ ଏବଂ ସମାନ କ୍ଷେତ୍ରରେ କମ୍ ନୁହେଁ ୧୫ ବର୍ଷର ଅନୁଭବ ସହିତ ବୃତ୍ତିଗତ ଯୋଗ୍ୟତା ଥିବା କୌଣସି ବ୍ୟକ୍ତି ବିଶେଷଜ୍ଞ ସଦସ୍ୟ ହେବାକୁ ଯୋଗ୍ୟ।

କର୍ଣ୍ଣାଟକ ଉଚ୍ଚ ନ୍ୟାୟାଳୟର ପୂର୍ବତନ ନ୍ୟାୟାଧୀଶ ଜଷ୍ଟିସ୍ ଡା. ଜୱାଦ ରହିମଙ୍କୁ ୨୦୧୮ ମସିହାରେ କାର୍ଯ୍ୟବାହୀ ଅଧ୍ୟକ୍ଷ ଭାବେ ନିଯୁକ୍ତ କରାଯାଇଥିଲା। ଅଗଷ୍ଟ ୨୦୨୩ ଠାରୁ ଜଷ୍ଟିସ୍ ପ୍ରକାଶ ଶ୍ରୀବାସ୍ତବ ରାଷ୍ଟ୍ରୀୟ ସବୁଜ ନ୍ୟାୟାଧିକରଣର ଅଧ୍ୟକ୍ଷ ଭାବେ କାର୍ଯ୍ୟରତ ଅଛନ୍ତି।

## କ୍ଷମତା 
ରାଷ୍ଟ୍ରୀୟ ସବୁଜ ନ୍ୟାୟାଧିକରଣ (NGT) କୁ NGT ଆଇନର ସୂଚୀ–I ରେ ଉଲ୍ଲେଖିତ ଆଇନଗୁଡ଼ିକର କାର୍ଯ୍ୟାନ୍ବୟନ ସମ୍ବନ୍ଧୀୟ ପ୍ରଶ୍ନଗୁଡ଼ିକର ନିଷ୍ପତ୍ତି କରିବା ଶକ୍ତି ଦିଆଯାଇଛି। ଏହା ସମସ୍ତ ସିଭିଲ ସ୍ୱଭାବର ଏବଂ ପରିବେଶ ସମ୍ବନ୍ଧୀୟ ମାମଲାଗୁଡ଼ିକୁ ଶୁଣାଣି କରେ, ଯାହା ନିମ୍ନଲିଖିତ ଆଇନଗୁଡ଼ିକ ଅନ୍ତର୍ଗତ ଅଟେ:[8]

* ଜଳ (ପ୍ରଦୂଷଣ ରୋକଥାମ ଏବଂ ନିୟନ୍ତ୍ରଣ) ଆଇନ, ୧୯୭୪;
* ଜଳ (ପ୍ରଦୂଷଣ ରୋକଥାମ ଏବଂ ନିୟନ୍ତ୍ରଣ) ସେସ୍ ଆଇନ, ୧୯୭୭;
* ଜଙ୍ଗଲ (ସଂରକ୍ଷଣ) ଆଇନ, ୧୯୮୦;
* ବାୟୁ (ପ୍ରଦୂଷଣ ରୋକଥାମ ଏବଂ ନିୟନ୍ତ୍ରଣ) ଆଇନ, ୧୯୮୧;
* ପରିବେଶ (ସୁରକ୍ଷା) ଆଇନ, ୧୯୮୬;
* ସାର୍ବଜନୀନ ଦାୟିତ୍ୱ ବୀମା ଆଇନ, ୧୯୯୧;
* ଜୈବ ବିବିଧତା ଆଇନ, ୨୦୦୨।

ରାଷ୍ଟ୍ରୀୟ ସବୁଜ ନ୍ୟାୟାଧିକରଣ ଉପରୋକ୍ତ ଆଇନଗୁଡ଼ିକ ସମ୍ବନ୍ଧୀୟ ସମସ୍ତ ପ୍ରକାର ଉଲ୍ଲଂଘନ କିମ୍ବା ସେସବୁ ଆଇନ ଅନ୍ତର୍ଗତ ଥିବା କୌଣସି ସରକାରୀ ସିଦ୍ଧାନ୍ତ କିମ୍ବା ଆଦେଶକୁ ବିଚାର କରେ। କିନ୍ତୁ, ଭାରତୀୟ ଜଙ୍ଗଲ ଆଇନ, ୧୯୨୭; ବନ୍ୟଜନ୍ତୁ (ସୁରକ୍ଷା) ଆଇନ, ୧୯୭୨; ଏବଂ ଗଛ, ଜଙ୍ଗଲ ଇତ୍ୟାଦିର ସୁରକ୍ଷା ସହ ସମ୍ବନ୍ଧିତ ରାଜ୍ୟ ସରକାରଙ୍କ ଦ୍ୱାରା ପ୍ରଣୟିତ ଅନ୍ୟାନ୍ୟ ଆଇନଗୁଡ଼ିକ ଅନ୍ତର୍ଗତ ବିଷୟଗୁଡ଼ିକୁ ଶୁଣାଣି କରିବାରୁ ଏହି ନ୍ୟାୟାଧିକରଣକୁ ବଞ୍ଚିତ କରାଯାଇଛି।

ରାଷ୍ଟ୍ରୀୟ ସବୁଜ ନ୍ୟାୟାଧିକରଣର ନିୟମ ୨୨ ଅନୁଯାୟୀ, ଏହାର ଆଦେଶକୁ ପୁନର୍ବିଚାର କରାଯାଇପାରେ। ଯଦି ନ୍ୟାୟାଧିକରଣ ସମ୍ମୁଖରେ ଦାଖଲ ହୋଇଥିବା ପୁନର୍ବିଚାର ଅର୍ଜି ବିଫଳ ହୁଏ, ତେବେ ସେହି ଆଦେଶ ବିରୋଧରେ ୯୦ ଦିନ ମଧ୍ୟରେ ସୁପ୍ରିମକୋର୍ଟରେ ଆପିଲ୍ କରାଯାଇପାରେ।

## ଆଧାର 
ଶ୍ରେଣୀ:ଭାରତୀୟ ଆଇନ
ନେପାଳୀ ଉଇକିପିଡ଼ିଆ

**ନେପାଳୀ ଉଇକିପିଡ଼ିଆ** () ଉଇକିପିଡ଼ିଆର ନେପାଳୀ ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୨ ମସିହାର ଜୁନ ୩ ତାରିଖରେ ଆରମ୍ଭ ହୋଇଥିଲା ।   ସୁଦ୍ଧା, ଏଥିରେ ଟି ପ୍ରସଙ୍ଗ ରହିଛି ଏବଂ ସମୁଦାୟ  ବ୍ୟବହାରକାରୀଙ୍କ ମଧ୍ୟରୁ  ଜଣ ପରିଚ୍ଛା ଅଛନ୍ତି ।

## ଆଧାର 
## ବାହାର ଲିଙ୍କ୍ 
* Nepali Wikipedia
* [//www.wikipedia.org/ Wikipedia.org multilingual portal]
* Wikimedia Foundation

ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଶ୍ରେଣୀ:ନେପାଳୀ ଭାଷା
ୟୋନୋ

**ୟୋନୋ ଏସବିଆଇ** (YONO SBI - You Only Need One State Bank of India) ହେଉଛି ଭାରତର ସରକାରୀ ମାଲିକାନାରେ ଥିବା ଷ୍ଟେଟ୍ ବ୍ୟାଙ୍କ୍ ଅଫ୍ ଇଣ୍ଡିଆ (ଏସବିଆଇ) ଦ୍ୱାରା ପ୍ରଦାନ କରାଯାଉଥିବା ଏକ ଭାରତୀୟ ଡିଜିଟାଲ୍ ବ୍ୟାଙ୍କିଙ୍ଗ୍ ପ୍ଲାଟଫର୍ମ। ଏହା ଉପଭୋକ୍ତାମାନଙ୍କୁ ବିଭିନ୍ନ ପ୍ରକାରର ଆର୍ଥିକ ଏବଂ ଅନ୍ୟାନ୍ୟ ସେବା ଯେପରିକି ବିମାନ, ଟ୍ରେନ୍, ବସ୍ ଏବଂ ଟ୍ୟାକ୍ସି ବୁକିଂ, ଅନ୍‌ଲାଇନ୍ ସପିଙ୍ଗ୍, କିମ୍ବା ଡାକ୍ତରୀ ବିଲ୍ ପୈଠ ଆଦି ସୁବିଧା ପ୍ରଦାନ କରେ। ୟୋନୋ ଆଣ୍ଡ୍ରଏଡ୍ ଏବଂ ଆଇଓଏସ୍ ଉଭୟ ପାଇଁ ମୋବାଇଲ୍ ବ୍ୟାଙ୍କିଙ୍ଗ୍ ଆପ୍ ଭାବରେ ଉପଲବ୍ଧ। ଏହି ପ୍ରକଳ୍ପର ଶୁଭାରମ୍ଭ ସମୟରେ ଏହାର କୋଡ୍ ନାମ 'ପ୍ରୋଜେକ୍ଟ ଲୋଟସ୍' ରଖାଯାଇଥିଲା।

## ବିକାଶ ଏବଂ ଶୁଭାରମ୍ଭ 
ୟୋନୋ ଏସବିଆଇ ଏସବିଆଇର ପ୍ରାରମ୍ଭିକ ଯୋଜନାରୁ ଉତ୍ପନ୍ନ ହୋଇଥିଲା, ଯାହା ମିଲେନିଆଲ୍‌ମାନଙ୍କୁ ଆକର୍ଷିତ କରିବା ପାଇଁ ଏକ "ଅନ୍‌ଲାଇନ୍ ବଜାର ସ୍ଥଳ" (online marketplace) ସୃଷ୍ଟି କରିବାକୁ କରାଯାଇଥିଲା। ଏହି ପଦକ୍ଷେପକୁ "ପ୍ରୋଜେକ୍ଟ ଲୋଟସ୍" ନାମରେ ନାମିତ କରାଯାଇଥିଲା। ରାଜନୀଶ କୁମାର ବ୍ୟାଙ୍କର ଏମଡି (MD) ଥିବା ସମୟରେ ଏବଂ ପରେ ଚେୟାରମ୍ୟାନ୍ ହେବାପରେ ପ୍ରଥମ ଚାରି ବର୍ଷ ପାଇଁ ଏହାକୁ ପୋଷଣ କରାଯାଇଥିଲା। ଏହି ଆପ୍ ୨୦୧୭ ନଭେମ୍ବରରେ ଶୁଭାରମ୍ଭ କରାଯାଇଥିଲା।

## ବୈଶିଷ୍ଟ୍ୟ 
ୟୋନୋ ଏସବିଆଇ ୧୦୦ରୁ ଅଧିକ ଇ-କମର୍ସ କମ୍ପାନୀରୁ ସେବା ପ୍ରଦାନ କରେ ଯେଉଁଥିରେ ଅନ୍‌ଲାଇନ୍ ସପିଙ୍ଗ୍, ଯାତ୍ରା ଯୋଜନା, ଟ୍ୟାକ୍ସି ବୁକିଂ, ଟ୍ରେନ୍ ବୁକିଂ, ଚଳଚ୍ଚିତ୍ର ଟିକେଟ୍ ବୁକିଂ, ଅନ୍‌ଲାଇନ୍ ଶିକ୍ଷା ଏବଂ ସ୍ୱତନ୍ତ୍ର ରିହାତି ସହିତ ଅଫଲାଇନ୍ ଖୁଚୁରା ସପିଙ୍ଗ୍ ଅନ୍ତର୍ଭୁକ୍ତ। ୟୋନୋ ଏସବିଆଇ ପାରମ୍ପରିକ ମୋବାଇଲ୍ ବ୍ୟାଙ୍କିଙ୍ଗ୍ ସେବାଗୁଡ଼ିକ ମଧ୍ୟ ପ୍ରଦାନ କରେ, ଯେପରିକି ବ୍ୟାଙ୍କ୍ ଆକାଉଣ୍ଟ୍ ଖୋଲିବା, ପାଣ୍ଠି ସ୍ଥାନାନ୍ତର, କ୍ୟାଶଲେସ୍ ବିଲ୍ ପୈଠ, ଏବଂ ଋଣ।

* **ୟୋନୋ କ୍ୟାସ୍ :** ସ୍ମାର୍ଟଫୋନ୍ ଆପ୍ ବ୍ୟବହାର କରି "ୟୋନୋ କ୍ୟାସ୍" ବୈଶିଷ୍ଟ୍ୟ ମାଧ୍ୟମରେ କୌଣସି ଏଟିଏମ୍ କାର୍ଡ ବ୍ୟବହାର ନକରି ଏଟିଏମ୍‌ରୁ ଟଙ୍କା ଉଠାଣ କରିହେବ।
* **UPI ସୁବିଧା:** ୨ ଜୁଲାଇ ୨୦୨୩ ରେ, ୟୋନୋ ଆପର ଏକ ନୂତନ ସଂସ୍କରଣ ଶୁଭାରମ୍ଭ କରାଗଲା, ଯେଉଁଥିରେ ଏକ ନୂଆ ୟୁପିଆଇ (UPI) ବୈଶିଷ୍ଟ୍ୟ ଅନ୍ତର୍ଭୁକ୍ତ କରାଗଲା। ଏହା ଅନ୍ୟ ବ୍ୟାଙ୍କର ଗ୍ରାହକମାନଙ୍କୁ ମଧ୍ୟ ୟୁପିଆଇ ପେମେଣ୍ଟ ପାଇଁ ଏହି ଆପ୍ ବ୍ୟବହାର କରିବାକୁ ସକ୍ଷମ କଲା। ଏହି ଅପଡେଟରେ QR ସ୍କାନିଂ ଏବଂ ପେ-ବାଏ-କଣ୍ଟାକ୍ଟ (pay-by-contact) ୟୁପିଆଇ କାର୍ଯ୍ୟକ୍ଷମତା ମଧ୍ୟ ଆସିଲା।
* **ୟୋନୋ ୨.୦ (YONO 2.0):** ଏସବିଆଇ ୧୫ ଡିସେମ୍ବର ୨୦୨୫ ରେ ୟୋନୋ ୨.୦ ଆରମ୍ଭ କଲା, ଯାହା ଉନ୍ନତ ଡିଜିଟାଲ୍ ବ୍ୟାଙ୍କିଙ୍ଗ୍ ପ୍ଲାଟଫର୍ମ ଯାହା ୟୋନୋ ମୋବାଇଲ୍ ଏବଂ ଇଣ୍ଟରନେଟ୍ ବ୍ୟାଙ୍କିଙ୍ଗକୁ ଏକ ଶୈଳୀଯୁକ୍ତ ପ୍ରଣାଳୀରେ ମିଶାଇ ଦେଇଛି।

## ୟୋନୋ ଲାଇଟ୍ ଏସବିଆଇ 
ୟୋନୋ ଲାଇଟ୍ ଏସବିଆଇ ହେଉଛି ଷ୍ଟେଟ୍ ବ୍ୟାଙ୍କ୍ ଅଫ୍ ଇଣ୍ଡିଆର ଏକ ମୋବାଇଲ୍ ବ୍ୟାଙ୍କିଙ୍ଗ୍ ଆପ୍ଲିକେସନ୍। ପୂର୍ବରୁ ଏହା "SBI Anywhere Personal" ନାମରେ ଉପଲବ୍ଧ ଥିଲା କିନ୍ତୁ ୟୋନୋ ଆପ୍ ଆସିବା ପରେ ୨୦୧୮ ରେ ଏହାକୁ "Yono Lite" ଭାବରେ ପୁନଃବ୍ରାଣ୍ଡିଂ କରାଗଲା। ୨୦୨୧ ରେ, ୟୋନୋ ଲାଇଟ୍ ଏସବିଆଇ ଏହାର ଉପଭୋକ୍ତାମାନଙ୍କୁ ଡିଜିଟାଲ୍ ଠକାମିରୁ ରକ୍ଷା କରିବା ପାଇଁ ଅନେକ ସୁରକ୍ଷା ଅପଡେଟ୍ ଦେଖିଲା।

## ୟୋନୋ ବିଜିନେସ୍ ଏସବିଆଇ  
ଏହା ହେଉଛି ଏସବିଆଇର ବ୍ୟବସାୟିକ ଗ୍ରାହକମାନଙ୍କ ପାଇଁ ଉଦ୍ଦିଷ୍ଟ ଏକ ବ୍ୟବସାୟ ସମ୍ପର୍କିତ ସେବା।

## ଆଧାର 
## ବାହ୍ୟ ଲିଙ୍କ୍  
* Official Website 

ଶ୍ରେଣୀ:ବ୍ୟକ୍ତିଗତ ଅର୍ଥବ୍ୟବସ୍ଥା
ଶ୍ରେଣୀ:ବ୍ୟାଙ୍କ
ଆଟିକାମେକ୍ୱ ଉଇକିପିଡ଼ିଆ

ଆଟିକାମେକ୍ୱ ଉଇକିପିଡ଼ିଆ (Atikamekw: Wikipetcia Atikamekw Nehiromowin) ହେଉଛି ଉଇକିପିଡ଼ିଆର ଆଟିକାମେକ୍ୱ ଭାଷାର ସଂସ୍କରଣ, ଯାହା ଏକ ମୁକ୍ତ ଅନଲାଇନ୍ ଜ୍ଞାନକୋଷ ଅଟେ । 11 ଜାନୁଆରୀ 2026 ସୁଦ୍ଧା, ଏହି ସଂସ୍କରଣରେ ମୋଟ 2,078ଟି ପ୍ରବନ୍ଧ ଉପଲବ୍ଧ ଅଛି ।

## ଇତିହାସ
ଆଟିକାମେକ୍ୱ ଭାଷା କାନାଡାର କ୍ୟୁବେକ୍ ପ୍ରଦେଶର ଏକ ଆଦିବାସୀ ସମ୍ପ୍ରଦାୟ ଦ୍ୱାରା କଥିତ ଭାଷା ଅଟେ। ଅନଲାଇନ୍ ମାଧ୍ୟମରେ ଏହି ଭାଷାର ପ୍ରତିନିଧିତ୍ୱ ବହୁତ କମ୍ ଥିବାରୁ, ଅନେକ ଆଟିକାମେକ୍ୱ ଭାଷାଭାଷୀ ନିଜର ଦ୍ୱିତୀୟ ଭାଷା ଫରାସୀରେ ଇଣ୍ଟରନେଟ୍ ବ୍ୟବହାର କରିବାକୁ ବାଧ୍ୟ ହେଉଥିଲେ। ଏହି ପରିସ୍ଥିତିକୁ ଦୃଷ୍ଟିରେ ରଖି, ଭାଷାବିଦ୍ ନାସ୍ତାସିଆ ହେରୋଲ୍ଡଙ୍କ ନେତୃତ୍ୱରେ, ଆଟିକାମେକ୍ୱ ନେହିରୋୱିସିୱ ନେସନ ସହ ଭାଗୀଦାରିରେ ଏବଂ ଉଇକିମିଡ଼ିଆ ଫାଉଣ୍ଡେସନର ସମର୍ଥନରେ, ଆଟିକାମେକ୍ୱ ଭାଷା ଓ ସଂସ୍କୃତିକୁ ଅନଲାଇନ୍ ମଞ୍ଚରେ ସ୍ଥାନ ଦେବା ପାଇଁ ଆଟିକାମେକ୍ୱ ଉଇକିପିଡ଼ିଆ ପ୍ରତିଷ୍ଠା କରାଯାଇଥିଲା। 

ଉଇକିପିଡ଼ିଆର ଇନକ୍ୟୁଟ୍ୟୁଟ୍ ଭାଷାର ଏକ ସଂସ୍କରଣ ଥିଲେ ମଧ୍ୟ, କାନାଡାର ଏକ ସ୍ୱଦେଶୀ ଭାଷା ପାଇଁ ସକ୍ରିୟ ଭାବେ ଚାଲୁଥିବା ଏକମାତ୍ର ଉଇକିପିଡ଼ିଆ ସଂସ୍କରଣ ହେଉଛି ଆଟିକାମେକ୍ୱ ଉଇକିପିଡ଼ିଆ। 2017 ମସିହାରେ ସାଧାରଣ ଜନତାଙ୍କ ପାଇଁ ପ୍ରକାଶିତ ହେବା ପୂର୍ବରୁ, ଏହି ପ୍ରକଳ୍ପଟି ଉଇକିମିଡ଼ିଆ ଇନକ୍ୟୁବେଟରରେ ଅନେକ ବର୍ଷ ଧରି ବିକଶିତ ହୋଇଥିଲା।

## ଆଧାର
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଗୁଜରାଟୀ ଉଇକିପିଡ଼ିଆ

**ଗୁଜରାଟୀ ଉଇକିପିଡ଼ିଆ** ଉଇକିପିଡ଼ିଆର ଗୁଜରାଟୀ ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୪ ମସିହା ଜୁଲାଇ ମାସରେ ଆରମ୍ଭ ହୋଇଥିଲା ।

## ଫୁଟ୍‌ନୋଟ୍ 
## ଆଧାର 
*
*
*
* (alkaline paper).

## ବାହାର ଲିଙ୍କ୍ 
* 

ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଶ୍ରେଣୀ:ଗୁଜରାଟୀ ଭାଷା
ତାମିଲ ଉଇକିପିଡ଼ିଆ

**ତାମିଲ ଉଇକିପିଡ଼ିଆ** () ଉଇକିପିଡ଼ିଆର ତାମିଲ ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୩ ମସିହାର ସେପ୍ଟେମ୍ବର ମାସରେ ଆରମ୍ଭ ହୋଇଥିଲା । ମଇ ୨୦୧୭ରେ, ଏଥିରେ ୧ ଲକ୍ଷ ପ୍ରସଙ୍ଗ ଗଢ଼ାଯାଇଥିଲା ଏବଂ ୨୦୨୨ ମସିହା ସୁଦ୍ଧା, ଦେଢ଼ ଲକ୍ଷରୁ ଅଧିକ ପ୍ରସଙ୍ଗ ଗଢ଼ାଯାଇଥିଲା ।

## ବ୍ୟବହାରକାରୀ ଓ ସମ୍ପାଦକ ସଂଖ୍ୟା 
## ଆଧାର 
## ବାହାର ଲିଙ୍କ୍ 
* Tamil Wikipedia 
* Tamil Wikipedia mobile version
* Tamil Wikipedia on Meta-Wiki
* [//www.wikipedia.org/ Wikipedia.org multilingual portal]
* Wikimedia Foundation
* Statistics for Tamil Wikipedia by Erik Zachte
* Tamil Wikipedia: A case study, presented at Wikimania 2009 by L. Balasundara Raman

ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଶ୍ରେଣୀ:ତାମିଲ ଭାଷା
ଫଖରୁଦ୍ଦିନ ଅଲି ଅହମଦ

**ଫଖରୁଦ୍ଦିନ ଅଲି ଅହମଦ** (୧୩ ମଇ ୧୯୦୫ – ୧୧ ଫେବୃଆରୀ ୧୯୭୭) ଭାରତର ପଞ୍ଚମ ରାଷ୍ଟ୍ରପତି ଥିଲେ । ୧୯୨୫ ମସିହାରେ ଇଂଲଣ୍ଡରେ ଜବାହରଲାଲ ନେହେରୁଙ୍କ ସହିତ ସାକ୍ଷାତ୍କାର ପରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗଦେଇଥିଲେ। ସେ ସ୍ୱାଧୀନତା ଆନ୍ଦୋଳନରେ ସକ୍ରିୟ ଭାବେ ଅଂଶଗ୍ରହଣ କରିଥିଲେ । ସେ ୨୪ ଅଗଷ୍ଟ ୧୯୭୪ ରୁ ୧୧ ଫେବୃଆରୀ ୧୯୭୭ ପର୍ଯ୍ୟନ୍ତ ରାଷ୍ଟ୍ରପତି ଭାବେ କାର୍ଯ୍ୟରତ ଥିଲେ ।

## ପ୍ରାରମ୍ଭିକ ଜୀବନ 
ଅହମଦଙ୍କ ଜନ୍ମ ୧୩ ମଇ ୧୯୦୫ ମସିହାରେ ଦିଲ୍ଲୀରେ ଏକ ମୁସଲିମ ପରିବାରରେ ହୋଇଥିଲା। ଅହମଦଙ୍କ ଠାକୁରଦା ବହାରୁଦ୍ଦିନ୍ ଆଲି ଆହମଦ ଜଣେ ଇସ୍ଲାମିକ ପଣ୍ଡିତ ଥିଲେ ଏବଂ ତାଙ୍କ ପିତା କର୍ଣ୍ଣେଲ୍ ଜଲନୁର୍ ଆଲି ଜଣେ ଡାକ୍ତର ଥିଲେ, ଯିଏ କି ଭାରତୀୟ ଚିକିତ୍ସା ସେବା (Indian Medical Service) ର ସଦସ୍ୟ ଥିଲେ ଏବଂ ଆସାମର ପ୍ରଥମ ଚିକିତ୍ସା ସ୍ନାତକ ଭାବେ ଚିହ୍ନିତ ହେବାର ସମ୍ଭାବନା ରହିଛି । ଅହମଦଙ୍କ ମା’ ସାହିବଜାଦି ରୁକ଼ୟ୍ୟା ସୁଲତାନ୍ ଲୋହାରୁ ରାଜ୍ୟର ନବାବଙ୍କ କନ୍ୟା ଥିଲେ। କର୍ଣ୍ଣେଲ୍ ଅଲିଙ୍କ ଦଶଜଣ ସନ୍ତାନଙ୍କ ମଧ୍ୟରୁ ଅହମଦ ଅନ୍ୟତମ ଥିଲେ । ୨୦୧୮ ମସିହାରେ ପ୍ରକାଶ ପାଇଥିଲା ଯେ ଅହମଦଙ୍କ କିଛି ଆତ୍ମୀୟ ନିଜ ପୂର୍ବପୁରୁଷ ସମ୍ବନ୍ଧୀୟ ପ୍ରମାଣପତ୍ର ଦେଖାଇପାରିନଥିବାରୁ ଆସାମର ଜାତୀୟ ନାଗରିକ ନିବନ୍ଧନ (National Register of Citizens – NRC) ରେ ରହିବାରୁ ବଞ୍ଚିତ ହେଲେ।

ଅହମଦ ଗୋଣ୍ଡା ଜିଲ୍ଲାର ସରକାରୀ ହାଇସ୍କୁଲ୍ ଏବଂ ଦିଲ୍ଲୀ ସରକାରୀ ହାଇସ୍କୁଲ୍‌ରେ ପ୍ରାରମ୍ଭିକ ଶିକ୍ଷାଗ୍ରହଣ କରିଥିଲେ। ଉଚ୍ଚଶିକ୍ଷା ପାଇଁ ୧୯୨୩ ମସିହାରେ ସେ ଇଂଲଣ୍ଡ ଗଲେ, ଯେଉଁଠାରେ ସେ କେମ୍ବ୍ରିଜ୍ ବିଶ୍ୱବିଦ୍ୟାଳୟର ସେଣ୍ଟ୍ କ୍ୟାଥରିନ୍ କଲେଜରେ ପଢ଼ିଥିଲେ । ୧୯୨୮ ମସିହାରେ ସେ ଲାହୋର ଉଚ୍ଚ ନ୍ୟାୟାଳୟରେ ଆଇନି ପ୍ରାକ୍ଟିସ୍ ଆରମ୍ଭ କରିଥିଲେ।

## ସ୍ୱାଧୀନତା ଆନ୍ଦୋଳନ ସମୟରେ 
ଫଖରୁଦ୍ଦିନ୍ ଆଲି ଆହମଦ ୧୯୩୧ ମସିହାରେ ଭାରତୀୟ ଜାତୀୟ କଂଗ୍ରେସରେ ଯୋଗଦେଇଥିଲେ। ଜବାହରଲାଲ୍ ନେହେରୁଙ୍କ ପରାମର୍ଶରେ ସେ ମୁସଲିମ୍ ସଂରକ୍ଷିତ ଆସନରୁ ନିର୍ବାଚନ ଲଡ଼ି ବିଜୟୀ ହୋଇଥିଲେ। ୧୯୩୮ ମସିହାରେ ବର୍ଦୋଳୀରେ ତାଙ୍କୁ ଅର୍ଥମନ୍ତ୍ରୀ ଭାବେ ନିଯୁକ୍ତ କରାଯାଇଥିଲା। ୧୯୪୦ ମସିହାର ସତ୍ୟାଗ୍ରହ ଆନ୍ଦୋଳନ ଏବଂ ୧୯୪୨ ମସିହାର ଭାରତ ଛାଡ଼ ଆନ୍ଦୋଳନକୁ ସମର୍ଥନ କରିବାରୁ ସେ କାରାଗାରକୁ ଯାଇଥିଲେ। ସେ ତିନି ବର୍ଷରୁ ଅଧିକ ସମୟ କାରାବାସରେ କାଟିଥିଲେ।

## ରାଜନୈତିକ ଜୀବନ 
୧୯୫୨ ମସିହାରେ ସେ ଅସମ୍ରୁ ରାଜ୍ୟସଭା ପାଇଁ ନିର୍ବାଚିତ ହୋଇଥିଲେ। ପରେ ୧୯୫୭ ରୁ ୧୯୬୭ ପର୍ଯ୍ୟନ୍ତ ସେ ଅସମ୍ ବିଧାନସଭାର ସଦସ୍ୟ ଥିଲେ। ୧୯୭୧ ମସିହାରେ ସେ ପୁନଃ କେନ୍ଦ୍ରୀୟ ରାଜନୀତିରେ ଫେରି ଅନେକ ମନ୍ତ୍ରୀପଦ ଦାୟିତ୍ୱ ନିଭାଇଥିଲେ। ରାଷ୍ଟ୍ରପତି ପଦ ପାଇଁ ନାମାଙ୍କନ ପୂର୍ବରୁ ସେ ଖାଦ୍ୟ ଏବଂ କୃଷି ମନ୍ତ୍ରୀ ଭାବେ କାର୍ଯ୍ୟରତ ଥିଲେ। ୧୯୭୪ ମସିହାରେ ପ୍ରଧାନମନ୍ତ୍ରୀ ଇନ୍ଦିରା ଗାନ୍ଧୀ ତାଙ୍କୁ ରାଷ୍ଟ୍ରପତି ପଦ ପାଇଁ ଚୟନ କରିଥିଲେ ଏବଂ ସେ ଭାରତର ଦ୍ୱିତୀୟ ମୁସଲିମ୍ ରାଷ୍ଟ୍ରପତି ହୋଇଥିଲେ। ଇନ୍ଦିରା ଗାନ୍ଧୀଙ୍କ କହିବାନୁସାରେ ୧୯୭୫ ମସିହାରେ ସେ ନିଜ ସାଂବିଧାନିକ ଅଧିକାର ବ୍ୟବହାର କରି ଦେଶରେ ଆନ୍ତରିକ ଆପାତକାଳ ଘୋଷଣା କରିଥିଲେ।

## ନିଧନ 
୧୦ ଫେବୃଆରୀ ୧୯୭୭ ତାରିଖରେ, ମାଲେସିଆ, ଫିଲିପାଇନ୍ସ ଏବଂ ବର୍ମା (ମ୍ୟାନମାର) ସମ୍ମିଳିତ ତିନି ଦେଶ ଗସ୍ତରେ ଥିବା ଅହମଦ କୁଆଲାଲମ୍ପୁରରୁ ନୂଆଦିଲ୍ଲୀକୁ ବିମାନରେ ଫେରିଥିଲେ । ଅସୁସ୍ଥତା କାରଣରୁ ମାଲେସିଆରେ ତାଙ୍କର ଆଧିକାରିକ କାର୍ଯ୍ୟକ୍ରମଗୁଡ଼ିକୁ ସେ ଅଧାରେ ବନ୍ଦ କରିବାକୁ ବାଧ୍ୟ ହୋଇଥିଲେ ଏବଂ କୁଆଲାଲମ୍ପୁର ବିମାନବନ୍ଦରରେ ତାଙ୍କ ସମ୍ମାନରେ ବ୍ୟବସ୍ଥିତ ‘ଗାର୍ଡ ଅଫ୍ ଅନର୍’ ଅନୁଷ୍ଠାନରେ ଉପସ୍ଥିତ ହେବାକୁ ସେ ଅତ୍ୟଧିକ ଦୁର୍ବଳ ଥିଲେ ବୋଲି ଖବର ମିଳିଥିଲା।

୧୯୬୬ ଓ ୧୯୭୦ ମସିହାରେ ପୂର୍ବରୁ ହୃଦଘାତରେ ପୀଡ଼ିତ ହୋଇଥିବା ଯୋଗୁଁ ତାଙ୍କ ସ୍ୱାସ୍ଥ୍ୟାବସ୍ଥାକୁ ଅନିଶ୍ଚିତ ବୋଲି ବର୍ଣ୍ଣନା କରାଯାଇଥିଲା । ତେବେ ୧୧ ଫେବୃଆରୀ ୧୯୭୭ ସକାଳେ,  ଅହମଦ ରାଷ୍ଟ୍ରପତି ଭବନରେ ତାଙ୍କ ସ୍ନାନଗୃହରେ ଅଚେତନ ଅବସ୍ଥାରେ ପଡ଼ିଥିବା ଦେଖାଯାଇଥିଲେ । ଡାକ୍ତରମାନେ ତାଙ୍କୁ ଚିକିତ୍ସା କରିଥିଲେ, କିନ୍ତୁ ସକାଳ ୮ଟା ୫୨ ମିନିଟ୍‌ରେ ହୃଦଘାତରେ ତାଙ୍କ ମୃତ୍ୟୁ ହୋଇଥିବା ଘୋଷଣା କରାଯାଇଥିଲା । ସେ କାର୍ଯ୍ୟାବଧିରେ ଦେହାନ୍ତ ହୋଇଥିବା ଭାରତର ଦ୍ୱିତୀୟ ରାଷ୍ଟ୍ରପତି ଥିଲେ।

## ଆଧାର 
ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ସୁଧାଂଶୁ ଧୁଳିଆ

**ସୁଧାଂଶୁ ଧୁଳିଆ** (ଜନ୍ମ ୧୦ ଅଗଷ୍ଟ ୧୯୬୦) ଭାରତ ସୁପ୍ରିମ କୋର୍ଟର ପୂର୍ବତନ ନ୍ୟାୟାଧୀଶ। ସେ ଗୌହାଟି ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ନ୍ୟାୟାଧୀଶ ଏବଂ ଉତ୍ତରାଖଣ୍ଡ ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଥିଲେ।

## ପ୍ରାରମ୍ଭିକ ଜୀବନ 
ଧୁଳିଆ ଉତ୍ତରାଖଣ୍ଡର ପୌଡ଼ି ଗଡ଼ୱାଳ ଜିଲ୍ଲାର ଲାନ୍ସଡାଉନରେ ଜନ୍ମଗ୍ରହଣ କରିଥିଲେ। ତାଙ୍କ ପରିବାର ଉତ୍ତରାଖଣ୍ଡର ପୌଡ଼ି ଗଡ଼ୱାଳ ଜିଲ୍ଲାର ମୂଳବାସି। ସେ କେ. ସି. ଧୁଲିଆଙ୍କ ଦ୍ୱିତୀୟ ପୁତ୍ର, ଯିଏ ଆଲାହାବାଦ ହାଇକୋର୍ଟର ନ୍ୟାୟାଧୀଶ ଥିଲେ, ଏବଂ ଭୈରବ ଦତ୍ତ ଧୁଲିଆଙ୍କ ନାତି, ଯିଏ ଉତ୍ତରାଖଣ୍ଡର ଗଡ଼ୱାଳରେ ଏକ ସ୍ୱାଧୀନତା ସେନାନୀ ଏବଂ ‘କର୍ମଭୂମି’ ସମ୍ବାଦପତ୍ରର ସମ୍ପାଦକ ଥିଲେ। ଧୁଲିଆ ଲକ୍ନଉର ସୈନିକ ସ୍କୁଲ ଏବଂ ଆଲାହାବାଦ ବିଶ୍ୱବିଦ୍ୟାଳୟର ପୁରାତନ ଛାତ୍ର। ତାଙ୍କ ଭାଇମାନଙ୍କ ମଧ୍ୟରୁ ଜଣେ ପ୍ରସିଦ୍ଧ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ ତିଗମାଂଶୁ ଧୁଲିଆ।

## କାର୍ଯ୍ୟଜୀବନ 
ଧୁଳିଆ ୧୯୮୬ ମସିହାରେ ଆଲାହାବାଦ ହାଇକୋର୍ଟରେ ଅଧିବକ୍ତା ଭାବେ ପ୍ରାକ୍ଟିସ ଆରମ୍ଭ କରିଥିଲେ। ବାରର ସଦସ୍ୟ ଭାବେ ସେ ଭାରତୀୟ ପ୍ରଯୁକ୍ତି ସଂସ୍ଥାନ ରୁଡ଼କୀ, ଉତ୍ତରାଖଣ୍ଡ ଷ୍ଟେଟ୍ ଇଣ୍ଡଷ୍ଟ୍ରିଆଲ ଡିଭେଲପମେଣ୍ଟ କର୍ପୋରେସନ ଲିମିଟେଡ୍, ଭାଗୀରଥୀ ରିଭର ଭ୍ୟାଲି ଅଥରିଟି ଇତ୍ୟାଦି ପାଇଁ ଆଇନ ପରାମର୍ଶଦାତା ଥିଲେ।

ଧୁଲିଆ ଉତ୍ତରାଖଣ୍ଡ ରାଜ୍ୟର ପ୍ରଥମ ମୁଖ୍ୟ ଷ୍ଟାଣ୍ଡିଂ କାଉନସେଲ ହୋଇଥିଲେ ଏବଂ ପରେ ରାଜ୍ୟର ଅତିରିକ୍ତ ଅଡ୍ଭୋକେଟ୍ ଜେନେରାଲ୍ ଭାବେ ନିଯୁକ୍ତ ହୋଇଥିଲେ। ୨୦୦୪ ମସିହାରେ ଉତ୍ତରାଖଣ୍ଡ ହାଇକୋର୍ଟ ତାଙ୍କୁ ସିନିୟର ଅଡ୍ଭୋକେଟ୍ ଭାବେ ନିର୍ଦ୍ଦିଷ୍ଟ କରିଥିଲା।

## ଆଧାର 
ଶ୍ରେଣୀ:୧୯୬୦ ଜନ୍ମ
ପିଏସ୍‌ଏଲ୍‌ଭି–C62

**ପି.ଏସ୍‌.ଏଲ୍‌.ଭି–ସି୬୨ (PSLV-C62)** ହେଉଛି ଭାରତୀୟ ମହାକାଶ ଗବେଷଣା ସଂସ୍ଥା (ଇସ୍ରୋ)ର ପୋଲାର ସ୍ୟାଟେଲାଇଟ୍ ଲଞ୍ଚ ଭେହିକଲ୍ (ପି.ଏସ୍‌.ଏଲ୍‌.ଭି) ଶୃଙ୍ଖଳାର ୬୪ତମ ଉଡାଣ। ଏହା ପି.ଏସ୍‌.ଏଲ୍‌.ଭି–ସି୬୧ ପରେ ହୋଇଥିବା ମିଶନ୍।  ଏହି ମିଶନଟିରେ ଅନ୍ଵେଷା EOS-N1 ନାମକ କୃତ୍ରିମ ଉପଗ୍ରହକୁ ପୃଥିବୀ ପୃଷ୍ଠଭାଗରୁ ପ୍ରାୟ ଦୁଇଶହ କିଲୋମିଟର ଉପରେ ଥିବା ଏକ କକ୍ଷପଥରେ ପହଞ୍ଚାଇବାର ଲକ୍ଷ୍ୟ ଥିଲା। ଏହି ୨୦୨୬ ଜାନୁଆରୀ ୧୨ ତାରିଖରେ କରାଯାଇଥିବା ଏହି ପ୍ରକ୍ଷେପଣ ଅନ୍ଵେଷା ସହ ଗ୍ରାହକମାନଙ୍କ ପାଇଁ ବହୁ ପେଲୋଡ୍‌ ସହ କରାଯାଇଥିଲା ।

PSLV-C62 ମିଶନ୍ ୧୨ ଜାନୁଆରୀ ୨୦୨୬ ରେ ଇସ୍ରୋ ଦ୍ୱାରା ସଫଳ ଭାବରେ ଉଡାଣ ଆରମ୍ଭ କରାଯାଇଥିଲା। ପ୍ରାରମ୍ଭିକ ଦୁଇଟି ପର୍ଯ୍ୟାୟ ସାଧାରଣ ଭାବରେ କାମ କରିଥିଲା। କିନ୍ତୁ ଉଡାଣ ଆରମ୍ଭ ହେବାର ପ୍ରାୟ ୮ ମିନିଟ୍ ପରେ, ତୃତୀୟ ପର୍ଯ୍ୟାୟ (PS3) ରେ ଚେମ୍ବର୍ ଚାପ ହଠାତ୍ କମିଯାଇଥିଲା। ଏହି ଚାପ କମିବାରୁ ରକେଟ୍‌ର ଆବଶ୍ୟକ ଧକ୍କା (ଥ୍ରଷ୍ଟ୍) ମିଳିଲା ନାହିଁ। ଫଳରେ ରକେଟ୍ ତାହାର ନିର୍ଦ୍ଧାରିତ କକ୍ଷ ପଥରୁ ବିଚ୍ୟୁତ ହୋଇଗଲା। ଏହି କାରଣରୁ ପେଲୋଡ୍‌ଗୁଡ଼ିକୁ ଆବଶ୍ୟକ କକ୍ଷପଥରେ ପ୍ରବେଶ କରାଯାଇପାରିଲା ନାହିଁ। ସେହିପରି, ସମଗ୍ର ମିଶନ୍ ବିଫଳ ହୋଇଥିଲା। 

## ଉଡାଣ ବିଷୟରେ 
### ଉତ୍‌କ୍ଷେପଣ ରକେଟ ସଂପର୍କରେ 
ପେଲୋଡ୍ ଓଜନ: ୧୭୧୦ କିଲୋଗ୍ରାମ୍

ମୋଟ ଉଚ୍ଚତା: ୪୪.୪ ମିଟର (୧୪୬ ଫୁଟ୍)

ଏହି ମିଶନ୍‌ର ପ୍ରମୁଖ ପେଲୋଡ୍ ଥିଲା DRDO ଦ୍ୱାରା କୌଶଳଗତ ଉଦ୍ଦେଶ୍ୟ ପାଇଁ ତିଆରି କରାଯାଇଥିବା **EOS-N1** ଇମେଜିଂ ଉପଗ୍ରହ। ସ୍ପେନ୍‌ ଭିତ୍ତିକ ଷ୍ଟାର୍ଟଅପ୍ **Orbital Paradigm** ଦ୍ୱାରା ବିକାଶିତ ୨୫ କିଲୋଗ୍ରାମ୍ ଓଜନର ଫୁଟବଲ୍ ଆକାରର ଏକ ଛୋଟ ଅନ୍ତରିକ୍ଷ କ୍ୟାପ୍ସୁଲ୍ **Kestrel Initial Demonstrator (KID)**, PS-4 ପର୍ଯ୍ୟାୟରେ ଉଡିବା ଏହାର ଲକ୍ଷ୍ୟ ଥିଲା।

## ଉଦ୍ଦେଶ୍ୟ 
ବେଙ୍ଗାଲୁରୁ ଭିତ୍ତିକ ଅନ୍ତରିକ୍ଷ ଷ୍ଟାର୍ଟଅପ୍ **OrbitAID Aerospace**, **AayulSAT** ମାଧ୍ୟମରେ କକ୍ଷପଥରେ ଉପଗ୍ରହମାନଙ୍କରେ ଇନ୍ଧନ ଭରିବା (on-orbit satellite refuelling) କୌଶଳର ପରୀକ୍ଷାମୂଳକ ପ୍ରୟୋଗ କରି ଇତିହାସ ରଚନା କରିବାକୁ ଆଶା କରାଯାଇଥିଲା। ଏହା ସହିତ, ଭାରତ, ବ୍ରାଜିଲ୍, ନେପାଳ, ଥାଇଲ୍ୟାଣ୍ଡ, ସ୍ପେନ୍, ଫ୍ରାନ୍ସ ଏବଂ ଯୁକ୍ତରାଜ୍ୟର ଷ୍ଟାର୍ଟଅପ୍ ଓ ଗବେଷଣା ସଂସ୍ଥାମାନଙ୍କର ପ୍ରାୟ ୨୦୦ କିଲୋଗ୍ରାମ୍ ଓଜନର ଅନ୍ୟ ୧୨ଟି ବାଣିଜ୍ୟିକ ପେଲୋଡ୍‌ ମଧ୍ୟ ଏହି ଉଡାଣ ପାଇଁ ସାମିଲ ହୋଇଥିଲା।

ପ୍ରମୁଖ ପେଲୋଡ୍‌କୁ କକ୍ଷପଥରେ ପ୍ରବେଶ କରାଇବା ପରେ, **KID** ପେଲୋଡ୍‌ ସଂଲଗ୍ନ ଥିବା PS-4 ପର୍ଯ୍ୟାୟକୁ କକ୍ଷପଥରୁ ପୁନଃ ପୃଥିବୀ ବାୟୁମଣ୍ଡଳରେ ପ୍ରବେଶ (ଓର୍ବିଟାଲ୍ ରି-ଏଣ୍ଟ୍ରି) କରାଯିବାକୁ ଯୋଜନା ଥିଲା। ଏହା ୨୦୨୬ ମସିହାରେ ଇସ୍ରୋର ପ୍ରଥମ ପ୍ରକ୍ଷେପଣ ପ୍ରୟାସ ଥିଲା।

*ଅନ୍ଵେଷା* (Anvesha EOS-N1) ଏକ ପୃଥିବୀ ପର୍ଯ୍ୟବେକ୍ଷଣ କୃତ୍ରିମ ଉପଗ୍ରହ (Earth Observation Satellite – EOS) ଅଟେ । ଏହାକୁ **PSLV-C62** ଦ୍ୱାରା ଉତ୍‌କ୍ଷେପଣ କରାଯାଇଥିଲା । ଅନ୍ଵେଷା କୃତ୍ରିମ ଉପଗ୍ରହର ମୁଖ୍ୟ ଉଦ୍ଦେଶ୍ୟ ହେଲା ପୃଥିବୀ ପୃଷ୍ଠଭାଗକୁ ପର୍ଯ୍ୟବେକ୍ଷଣ କରି ଭୂମି, ପରିବେଶ, କୃଷି, ଜଳସମ୍ପଦ ଓ ଆପଦା ପରିଚାଳନା ସମ୍ବନ୍ଧୀୟ ତଥ୍ୟ ସଂଗ୍ରହ କରିବା। 

ମିଶନ ବିଫଳତା ପରେ ପରେ ଏହି ବିଫଳତାର ସଠିକ୍ କାରଣ ଜାଣିବା ପାଇଁ ଇସ୍ରୋ ଏକ ବିଫଳତା ବିଶ୍ଳେଷଣ କମିଟି ଗଠନ କରିଥିଲା।

## ଆଧାର 
ଶ୍ରେଣୀ:ମହାକାଶ ଗବେଷକ ସଂସ୍ଥାନ
ସିନ୍ଧି ଉଇକିପିଡ଼ିଆ

**ସିନ୍ଧି ଉଇକିପିଡ଼ିଆ** () ଉଇକିପିଡ଼ିଆର ସିନ୍ଧି ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୬ ଫେବୃଆରୀ ୨୦୦୬ରେ ଆରମ୍ଭ ହୋଇଥିଲା । ୨୦୨୬ ଜାନୁଆରୀ ସୁଦ୍ଧା ଏଥିରେ ୧୯୮୫୨ଟି ପ୍ରସଙ୍ଗ ରହିଛି । ୨୦୧୪ ମସିହା ପରେ, ଏହି ଉଇକିପିଡ଼ିଆରେ ପ୍ରସଙ୍ଗ ସଂଖ୍ୟା ବୃଦ୍ଧି ପାଇଥିଲା । ୨୦୧୫ ମସିହାରେ ୧,୦୦୦ ପ୍ରସଙ୍ଗ ହୋଇଥିଲା ଏବଂ ୨୦୧୮ ମସିହାରେ ୧୦,୦୦୦ ଟପିଥିଲା ।

## ବ୍ୟବହାରକାରୀ ଓ ସମ୍ପାଦକ ସଂଖ୍ୟା 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଶ୍ରେଣୀ:ସିନ୍ଧି ଭାଷା
କାଶ୍ମୀରୀ ଉଇକିପିଡ଼ିଆ

**କାଶ୍ମୀରୀ ଉଇକିପିଡ଼ିଆ** ଉଇକିପିଡ଼ିଆର କାଶ୍ମୀରୀ ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୪ ମସିହାରେ ଆରମ୍ଭ ହୋଇଥିଲା । ୨୯ ନଭେମ୍ବର ୨୦୨୧ ସୁଦ୍ଧା, ଏଥିରେ ୧,୦୦୦ଟି ପ୍ରସଙ୍ଗ ଗଢ଼ାଯାଇଥିଲା ।

## ଇତିହାସ 
କାଶ୍ମୀରୀ ଉଇକିପିଡ଼ିଆ ୨୦୦୪ ମସିହାରେ ଆରମ୍ଭ ହୋଇଥିଲା ଏବଂ ୨୫ ମାର୍ଚ୍ଚ ୨୦୦୪ରେ ଏଥିରେ ପ୍ରଥମ ସମ୍ପାଦନା ହୋଇଥିଲା ।

## ବ୍ୟବହାରକାରୀ ଓ ସମ୍ପାଦକ ସଂଖ୍ୟା 
## ଆଧାର 
## ବାହାର ଲିଙ୍କ୍ 
*
*

ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଶ୍ରେଣୀ:କାଶ୍ମୀରୀ ଭାଷା
ବାମବାରା ଉଇକିପିଡ଼ିଆ

**ବାମବାରା ଉଇକିପିଡ଼ିଆ** ଉଇକିପିଡ଼ିଆର ବାମବାରା ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୫ ମସିହାରେ ଆରମ୍ଭ ହୋଇଥିଲା । ଏହି ଭାଷା ମୁଖ୍ୟତଃ ଆଫ୍ରିକାର ମାଲି, ବର୍କିନା ଫାସୋ ଓ ସେନେଗାଲ ଆଦି ସ୍ଥାନରେ ବ୍ୟବହାର କରାଯାଏ । ୨୦୨୬ ଜାନୁଆରୀ ସୁଦ୍ଧା ଏଥିରେ ୯୧୫ଟି ପ୍ରସଙ୍ଗ ରହିଛି ।

## ଆଧାର 
* Lih, Andrew. ''The Wikipedia Revolution: How a Bunch of Nobodies Created the World's Greatest Encyclopedia''. Hyperion, New York City. 2009. First Edition.  (alkaline paper).

## ବାହାର ଲିଙ୍କ୍ 
*  Bambara Wikipedia (Mobile)
* Geekcorps Mali (Archive)

ଶ୍ରେଣୀ:ଉଇକିପିଡ଼ିଆ ସଂସ୍କରଣ
Wikipedia
ତାତାର ଉଇକିପିଡ଼ିଆ

**ତାତାର ଉଇକିପିଡ଼ିଆ** () ଉଇକିପିଡ଼ିଆର ତାତାର ଭାଷାର ସଂସ୍କରଣ ।  ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ୨୦୦୩ ମସିହାର ସେପ୍ଟେମ୍ବର ମାସରେ ଆରମ୍ଭ ହୋଇଥିଲା । ୨୦୨୬ ଜାନୁଆରୀ ସୁଦ୍ଧା ଏଥିରେ ୫,୮୦,୫୦୬ଟି ପ୍ରସଙ୍ଗ ଥିଲା ଏବୀ ୯ ଜଣ ପରିଚ୍ଛା, ୫୮,୫୯୭ ଜଣ ପଞ୍ଜୀକୃତ ସଦସ୍ୟ ଓ ୧୦୯ ଜଣ ସକ୍ରିୟ ବ୍ୟବହାରକାରୀ ଅଛନ୍ତି । ଫରହଦ ଫତକୁଲିନ ଏହି ଉଇକିପିଡ଼ିଆର ଜଣେ ସକ୍ରିୟତମ ସଦସ୍ୟ, ଯିଏକି ଉଇକିମିଡ଼ିଆନ୍ ଅଫ୍ ଦି ଇଅର୍ ୨୦୧୮ ମଧ୍ୟ ପାଇଛନ୍ତି ।

## ଆଧାର 
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଶ୍ରେଣୀ:ତାତାର ଭାଷା
ଶ୍ରେଣୀ:ଋଷିଆ ଭାଷା
ଶ୍ରେଣୀ:ଋଷିଆ
ଜର୍ଜୀୟ ଉଇକିପିଡ଼ିଆ

**ଜର୍ଜୀୟ ଉଇକିପିଡ଼ିଆ** ଉଇକିପିଡ଼ିଆର ବାମବାରା ଭାଷାର ସଂସ୍କରଣ । ଏହା ଏକ ଖୋଲା ୱେବ-ଭିତ୍ତିକ, ମିଳିତ ଭାବେ ତିଆରି ଜ୍ଞାନକୋଷ ପ୍ରକଳ୍ପ ଓ ଅଣଲାଭକାରୀ ସଂଗଠନ ଉଇକିମିଡ଼ିଆ ଫାଉଣ୍ଡେସନ ସହଯୋଗରେ ପରିଚାଳିତ । ଏହା ନଭେମ୍ବର ୨୦୦୩ରେ ଆରମ୍ଭ ହୋଇଥିଲା । ଜାନୁଆରୀ ୨୦୨୬ ସୁଦ୍ଧା ଏଥିରେ ୧,୮୯,୩୦୦ଟି ପ୍ରସଙ୍ଗ ଥିଲା ।

## ପରିସଂଖ୍ୟାନ
ଏହି ଉଇକିପିଡ଼ିଆରେ ଜାନୁଆରୀ ୨୦୨୬ ସୁଦ୍ଧା ୬ ଜଣ ପରିଚ୍ଛା ଓ ୧,୫୦,୦୦୦ ଜଣ ପଞ୍ଜୀକୃତ ସଭ୍ୟ ପଞ୍ଜୀକରଣ କରିଛନ୍ତି ।

## ଇତିହାସ
ଋଷିଆ ୟୁକ୍ରେନ ଯୁଦ୍ଧ ପାଇଁ ୨୦୨୨ ମସିହାରେ, ଏହି ଉଇକିପିଡ଼ିଆର ଲୋଗୋ ମଧ୍ୟ ପରିବର୍ତ୍ତନ ହୋଇଥିଲା ।

## ଆଧାର 
## ବାହାର ଲିଙ୍କ୍ 
* Georgian Language Wikipedia
* Georgian Wikipedia mobile version
*The embassy of the Georgian-language Wikipedia

ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଜାପାନୀ ଉଇକିପିଡ଼ିଆ

**ଜାପାନୀ ଉଇକିପିଡ଼ିଆ** (ଜାପାନୀ: ウィキペディア日本語版, *ୱିକିପେଦେଇଆ ନିହୋଙ୍ଗ୍-ବାନ୍*, ଶାବ୍ଦିକ ଅର୍ଥ: ଉଇକିପିଡ଼ିଆ—ଜାପାନୀ ଭାଷା ସଂସ୍କରଣ) ହେଉଛି ଅନଲାଇନ୍ ମୁକ୍ତ ବିଶ୍ୱକୋଷ ଉଇକିପିଡ଼ିଆର ଜାପାନୀ ଭାଷା ସଂସ୍କରଣ। ୧୧ ମେ ୨୦୦୧ ତାରିଖରେ ଏହି ଉଇକିପିଡ଼ିଆର ଯାତ୍ରା ଆରମ୍ଭ ହୋଇଥିଲା  ଏବଂ ଜାନୁଆରୀ ୨୦୨୬ ଅନୁସାରେ ଏହି ଉଇକିପିଡ଼ିଆରେ ମୋଟ ୧୪,୮୬,୨୪୯ଟି ନିବନ୍ଧ, ୨୫,୮୯୨ ଜଣ ବ୍ୟବହାରକାରୀ, ୪୦ ଜଣ ପ୍ରଶାସକ ଓ ୬,୧୫୮ଟି ଫାଇଲ୍ ରହିଛି।

## ଇତିହାସ 
୨୦୦୧ ମସିହାରେ ଇଂରାଜୀ ବ୍ୟତୀତ ତିନୋଟି ଉଇକିପିଡ଼ିଆ ଆରମ୍ଭ ହୋଇଥିଲା—ଜର୍ମାନ ଉଇକିପିଡ଼ିଆ, କାଟାଲାନ ଉଇକିପିଡ଼ିଆ ଏବଂ ଜାପାନୀ ଉଇକିପିଡ଼ିଆ। ଜାପାନୀ ଉଇକିପିଡ଼ିଆର ପ୍ରଥମ ଠିକଣା ଥିଲା  । ପ୍ରାରମ୍ଭିକ ସମୟରେ ସଫ୍ଟୱେୟାରରେ ଜାପାନୀ ଅକ୍ଷର କାମ ନ କରିବାରୁ ସମସ୍ତ ନିବନ୍ଧ ଲାଟିନ୍ ଅକ୍ଷର କିମ୍ବା ରୋମାଜିରେ ଲେଖାଯାଉଥିଲା । ପ୍ରଥମ ନିବନ୍ଧର ନାମ ଥିଲା **ନିହୋଙ୍ଗୋ ନୋ ଫୁନିମେକୁସୁ** । ଡିସେମ୍ବର ପର୍ଯ୍ୟନ୍ତ ଜାପାନୀ ୱିକିରେ କେବଳ ଦୁଇଟି ନିବନ୍ଧ ତିଆରି ହୋଇଥିଲା।

## ବିସ୍ତାର 
୩୧ ଜାନୁଆରୀ ୨୦୦୩ ତାରିଖରେ ଜାପାନର ଅନଲାଇନ୍ ପତ୍ରିକା **ୱିୟାର୍ଡ ନ୍ୟୁଜ୍** ତାଙ୍କ ଜାପାନୀ ଭାଷା ସଂସ୍କରଣରେ ଉଇକିପିଡ଼ିଆ ସମ୍ପର୍କରେ ସମାଚାର ପ୍ରକାଶ କରିଥିଲା। ଏହାର ପରିଣାମସ୍ୱରୂପ ଜାପାନୀ ଉଇକିପିଡ଼ିଆର ଅବଦାନକାରୀଙ୍କ ସଂଖ୍ୟା ବୃଦ୍ଧି ପାଇଲା ଏବଂ ଅନେକ ପୃଷ୍ଠା ଅନୁବାଦ ଓ ନୂତନଭାବେ ସୃଷ୍ଟି ହେଲା।

୧୨ ଫେବୃଆରୀ ୨୦୦୩ ତାରିଖରେ ଜାପାନୀ ଉଇକିପିଡ଼ିଆରେ ୧,୦୦୦ତମ ନିବନ୍ଧ ସୃଷ୍ଟି ହୋଇଥିଲା, ଯେଉଁଥିକି ଇଂରାଜୀ ଉଇକିପିଡ଼ିଆ ଦୁଇ ବର୍ଷ ପୂର୍ବରୁ ଏହି ମାଇଲସ୍ଟୋନ୍ ସ୍ପର୍ଶ କରିଥିଲା। ଏହି ସଫଳତାର ପ୍ରଚ୍ଛଦପଟରେ **ସ୍ଲାଶଡଟ୍ ଜାପାନ** ଜାପାନୀ ଉଇକିପିଡ଼ିଆ ସମ୍ପର୍କରେ ଗୋଟିଏ ନିବନ୍ଧ ପ୍ରକାଶ କରିଥିଲା। ଅତି କମ୍ ସମୟ ମଧ୍ୟରେ ଅବଦାନକାରୀଙ୍କ ସଂଖ୍ୟା ଦୁଇଗୁଣା ହୋଇଗଲା । ପଦାର୍ଥବିଜ୍ଞାନ, ଜୀବବିଜ୍ଞାନ, ସୂଚନା ପ୍ରଯୁକ୍ତି, ସାହିତ୍ୟ, ସଙ୍ଗୀତ, କ୍ରୀଡ଼ା ଓ ତାରକାମାନଙ୍କୁ ନେଇ ପ୍ରଚୁର ନିବନ୍ଧ ସୃଷ୍ଟି ହେଲା।

## ପୁରସ୍କାର 
୨୦୦୪ ମସିହାର ସେପ୍ଟେମ୍ବର ମାସରେ ଜାପାନୀ ଉଇକିପିଡ଼ିଆ **“2004 Web Creation Award Web-Person Special Prize”** ପୁରସ୍କାର ଜାପାନ ଏଡଭର୍ଟାଇଜର୍ସ ଏସୋସିଏସନ୍ ଠାରୁ ପାଇଥିଲା। ସାଧାରଣତଃ ଏହି ପୁରସ୍କାର ଜାପାନୀ ୱେବରେ ଉଲ୍ଲେଖନୀୟ ଅବଦାନ ରଖିଥିବା ବ୍ୟକ୍ତିଙ୍କୁ ଦିଆଯାଏ। ଜାପାନୀ ଉଇକିପିଡ଼ିଆ ପକ୍ଷରୁ ଦୀର୍ଘ ସମୟ ଧରି କାମ କରୁଥିବା ଗୋଟିଏ ଉଇକିପିଡ଼ିଆନ୍ ଏହି ପୁରସ୍କାର ଗ୍ରହଣ କରିଥିଲେ।

## ଆଧାର 
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ଜୁଲୁ ଉଇକିପିଡ଼ିଆ

**ଜୁଲୁ ଉଇକିପିଡ଼ିଆ** ହେଉଛି ଉଇକିପିଡ଼ିଆର ଜୁଲୁ-ଭାଷା ସଂସ୍କରଣ, ଯାହା ଏକ ମୁକ୍ତ ଏବଂ ଖୋଲା-ବିଷୟବସ୍ତୁ ଥିବା ଜ୍ଞାନକୋଷ । ଏହା ନଭେମ୍ବର ୨୦୦୩ ମାସରେ ଆରମ୍ଭ ହୋଇଥିଲା । ୧୩ ମଇ ୨୦୦୯ ପର୍ଯ୍ୟନ୍ତ ଏଥିରେ ୧୮୬ଟି ଲେଖା ଥିଲା ଏବଂ ୨୫ ଏପ୍ରିଲ ୨୦୧୬ରେ ୭୬୬ଟି ଲେଖାକୁ ପହଞ୍ଚିଥିଲା, ଯାହା ଏହାକୁ ଉଇକିପିଡ଼ିଆର ଭାଷା ସଂସ୍କରଣମାନଙ୍କ ମଧ୍ୟରୁ ୨୪୭ତମ ସର୍ବବୃହତ୍ ସଂସ୍କରଣ ଭାବେ ପରିଚିତ କରିଥିଲା (ପୂର୍ବ ତାରିଖରେ ୨୨୧ତମ ସ୍ଥାନରୁ ଅବନତ)।

ଜାନୁଆରୀ ୨୦୨୬ ପର୍ଯ୍ୟନ୍ତ ଏଥିରେ ୧୧,୮୫୫ଟି ଲେଖା ଏବଂ ୩୩ଜଣ ସକ୍ରିୟ ପଞ୍ଜିକୃତ (ଉଇକିଆଳି) ବ୍ୟବହାରକାରୀ ଅଛନ୍ତି ।

## ଇତିହାସ 
ଯଦିଓ ଏହା ୧୦୦ଟି ଲେଖାକୁ ପହଞ୍ଚିବାରେ ତୃତୀୟ ଆଫ୍ରିକୀୟ-ଭାଷା ଉଇକିପିଡ଼ିଆ ଥିଲା, ତଥାପି ଏହାର ପ୍ରଗତି ଧୀର ରହିଛି ଏବଂ ଅନେକ ଅନ୍ୟ ଆଫ୍ରିକୀୟ ଭାଷା ଦ୍ୱାରା ଏହି ପହଞ୍ଚକୁ ଅତିକ୍ରମ କରାଯାଇଛି।

ଜୁଲୁ ଭାଷା କୋଷା (Xhosa) ଭାଷା ସହିତ ବହୁତାଂଶରେ ପାରସ୍ପରିକ ଭାବେ ବୁଝିବାଯୋଗ୍ୟ, ଏବଂ ଦୁହେଁ ନଗୁନି (Nguni) ଭାଷା ପରିବାରର ଅଂଶ ହେଉଥିବାରୁ, ଜୁଲୁ ସଂସ୍କରଣର ଲେଖାଗୁଡ଼ିକୁ ସହଜରେ କୋଷା ଉଇକିପିଡ଼ିଆ ପାଇଁ ଅନୁବାଦ କରାଯାଇପାରେ । ଏପରି ସମାନ ଟ୍ରାନ୍ସ-ଉଇକି ପ୍ରୟାସ ସ୍କାଣ୍ଡିନେଭିୟ ଭାଷା ସଂସ୍କରଣଗୁଡ଼ିକ—ଯେପରିକି ସ୍ୱିଡିଶ, ନରୱେଜିୟନ ଏବଂ ଡେନିଶ—ପାଇଁ ମଧ୍ୟ ୱିକିମିଡ଼ିଆର Skanwiki ସହଯୋଗ ଉପକରଣ ମାଧ୍ୟମରେ କରାଯାଇଛି।

ଜାନୁଆରୀ ୨୦୧୨ ମାସରେ ଜୁଲୁ ଉଇକିପିଡ଼ିଆକୁ ବନ୍ଦ କରିବା ପାଇଁ ପ୍ରସ୍ତାବ ରଖାଯାଇଥିଲା । ଏହି ପ୍ରସ୍ତାବକୁ ମାର୍ଚ୍ଚ ୨୦୧୨ ମାସରେ ପ୍ରତ୍ୟାଖ୍ୟାନ କରାଯାଇଥିଲା।
## ବାହାର ତଥ୍ୟ
*  Zulu Wikipedia

## ଆଧାର 
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ମରାଠୀ ଉଇକିପିଡ଼ିଆ‌

**ମରାଠୀ ଉଇକିପିଡ଼ିଆ‌** (ମରାଠୀ: मराठी विकिपीडिया) ହେଉଛି ଉଇକିପିଡ଼ିଆର ମରାଠୀ ଭାଷା ସଂସ୍କରଣ, ଯାହା ଏକ ମୁକ୍ତ ଏବଂ ସାଧାରଣ ଲୋକଙ୍କ ଦ୍ୱାରା ସମ୍ପାଦନାଯୋଗ୍ୟ ଅନଲାଇନ୍ ଜ୍ଞାନକୋଷ। ଏହା ୧ ମଇ ୨୦୦୩ ତାରିଖରେ ଆରମ୍ଭ ହୋଇଥିଲା। ବିଭିନ୍ନ ଗୁଣମାନ ସୂଚକାଙ୍କ (quality matrices) ଅନୁସାରେ, ଏହି ପ୍ରକଳ୍ପ ଦକ୍ଷିଣ ଏସିଆର ଅନ୍ୟାନ୍ୟ ଭାଷାର ଉଇକିପିଡ଼ିଆମାନଙ୍କ ମଧ୍ୟରେ ଏକ ଅଗ୍ରଣୀ ଉଇକିପିଡ଼ିଆ ଭାବେ ପରିଚିତ। ଏହା ବିକାଶ ପାଇ ୯୦,୦୦୦ରୁ ଅଧିକ ଲେଖା ସହିତ ଏକ ୱିକିରେ ପରିଣତ ହୋଇଛି । ୧୬ ଜାନୁଆରୀ ୨୦୨୬ ପର୍ଯ୍ୟନ୍ତ, ଏଠାରେ ୧୦୧,୦୯୭ଟି ଲେଖା ଏବଂ ୧୭୬,୬୨୦ ଜଣ ପଞ୍ଜିକୃତ ବ୍ୟବହାରକାରୀ ଅଛନ୍ତି । ମରାଠୀ ଭାଷାର ସର୍ବାଧିକ ଦର୍ଶିତ ୱେବସାଇଟଗୁଡ଼ିକ ମଧ୍ୟରେ, Alexa ଅନୁସାରେ ମରାଠୀ ଉଇକିପିଡ଼ିଆ ଦଶମ ସ୍ଥାନରେ ରହିଛି।

## ଇତିହାସ 
###### ଆରମ୍ଭ 
ମରାଠୀ ଉଇକିପିଡ଼ିଆ ୧ ମଇ ୨୦୦୩ ଠାରୁ wikipedia.org ଡୋମେନରେ ଉପଲବ୍ଧ ହୋଇଥିଲା। ‘ବସନ୍ତ ପଞ୍ଚମୀ’ (वसंत पंचमी) (Vasant Panchami) ଏବଂ ‘ଔଦୁମ୍ବର’ (औदुंबर (କବିତା)), କବି ବାଲକବିଙ୍କ ଦ୍ୱାରା ରଚିତ ଏକ କବିତା—ଏହି ଦୁଇଟି ୨ ମଇ ୨୦୦୩ ତାରିଖରେ ମରାଠୀ ଉଇକିପିଡ଼ିଆରେ ସୃଷ୍ଟି ହୋଇଥିବା ପ୍ରଥମ ଲେଖା ଥିଲେ।

### ପ୍ରାରମ୍ଭିକ ବିକାଶ ପର୍ଯ୍ୟାୟ 
୨୦୦୬ ଠାରୁ ମରାଠୀ ଉଇକିପିଡ଼ିଆର ବିକାଶ ଗତି ଧରିଥିଲା । ୧୩ ଜାନୁଆରୀ ୨୦୦୬ ରେ ଏଠାରେ ୧,୫୦୦ଟି ଲେଖା ଥିଲା।

୨୭ ଫେବୃଆରୀ ତାରିଖରେ ‘ମରାଠୀ ଦିବସ’ ପାଳନ କରାଯାଏ।

### ପ୍ରଗତି 
**ଲେଖାସଂଖ୍ୟା**

## ଆଧାର 
ଶ୍ରେଣୀ:ଉଇକିପିଡ଼ିଆ ସଂସ୍କରଣ
କୋଙ୍କଣୀ ଉଇକିପିଡ଼ିଆ‌

**କୋଙ୍କଣୀ ଉଇକିପିଡ଼ିଆ‌** ହେଉଛି ଉଇକିପିଡ଼ିଆର କୋଙ୍କଣୀ ଭାଷା ସଂସ୍କରଣ, ଯାହାକୁ ୱିକିମିଡ଼ିଆ ଫାଉଣ୍ଡେସନ୍ ପରିଚାଳନା କରେ। ଏହା ଜୁଲାଇ ୨୦୧୫ରେ ଆରମ୍ଭ ହୋଇଥିଲା। ଏହା ପୂର୍ବରୁ ୨୦୦୬ ଠାରୁ ଇନ୍କ୍ୟୁବେସନ୍ (ପ୍ରସ୍ତୁତି) ଅବସ୍ଥାରେ ଥିଲା। ବର୍ତ୍ତମାନ ଏହି ପ୍ରକଳ୍ପରେ ୩,୬୪୩ଟି ବିଷୟବସ୍ତୁ ଲେଖା ରହିଛି। ଏହି ଉଇକିପିଡ଼ିଆରେ ସମୁଦାୟ ସମ୍ପାଦନା ସଂଖ୍ୟା ୨୧୪,୦୩୬ ଅଟେ।

## ଇତିହାସ 
୨୦୦୬ ଠାରୁ ପ୍ରସୂତି (ଇନ୍କ୍ୟୁବେସନ୍) ଅବସ୍ଥାରେ ରହିଥିବା ପରେ, କୋଙ୍କଣୀ ଉଇକିପିଡ଼ିଆ ଜୁଲାଇ ୨୦୧୫ରେ ସାର୍ବଜନୀନ ଭାବେ ଆରମ୍ଭ ହୋଇଥିଲା। ଏହି ବିଶ୍ୱକୋଷଗୁଡ଼ିକର ସୂଚନାକୁ କୋଙ୍କଣୀ ଉଇକିପିଡ଼ିଆରେ ଲେଖା ଲେଖିବା ପାଇଁ ବ୍ୟବହାର କରାଯାଇଥିଲା। ସେହି ଏକେ ବର୍ଷରେ ଗୋଆ ବିଶ୍ୱବିଦ୍ୟାଳୟରେ ଉଇକିପିଡ଼ିଆ ସମ୍ପର୍କିତ ଏକ କାର୍ଯ୍ୟଶାଳା ଆୟୋଜିତ ହୋଇଥିଲା। ଏପ୍ରିଲ ୨୦୧୪ରେ ଗୋଆର ରୋଶ୍ନି ନିଲୟା ସ୍କୁଲ୍ ଅଫ୍ ସୋସିଆଲ୍ ୱର୍କରେ ଉଇକିପିଡ଼ିଆ ସମ୍ପାଦନା ବିଷୟରେ ଦୁଇଟି ପରିଚୟାତ୍ମକ ଅଧିବେଶନ ଆୟୋଜିତ ହୋଇଥିଲା।

ଜୁଲାଇ ୨୦୧୫ରେ ୯ ବର୍ଷ ଧରି ଇନ୍କ୍ୟୁବେସନ୍ ପରେ ଏହି ଉଇକିପିଡ଼ିଆ ସାର୍ବଜନୀନ ଭାବେ ଆରମ୍ଭ ହୋଇଥିଲା। ସରକାରୀ ଉଦଘାଟନ ସମୟରେ ଏଥିରେ 2,500ଟି ଲେଖା ଥିଲା। ଏହି ପ୍ରକଳ୍ପକୁ ଗୋଆ ବିଶ୍ୱବିଦ୍ୟାଳୟ ଓ ନିର୍ମଳା ଇନ୍ଷ୍ଟିଟ୍ୟୁଟ୍ ଅଫ୍ ଏଡୁକେସନ୍ ସହଯୋଗ କରିଥିଲେ। ସେତେବେଳେ ଗୋଆ ବିଶ୍ୱବିଦ୍ୟାଳୟର କୋଙ୍କଣୀ ବିଭାଗର ପ୍ରଫେସର ଓ ବିଭାଗମୁଖ୍ୟ ମାଧବୀ ସାର୍ଦେସାଇ ଏହି ପ୍ରକଳ୍ପ ଆରମ୍ଭରେ ଗୁରୁତ୍ୱପୂର୍ଣ୍ଣ ଭୂମିକା ନିଭାଇଥିଲେ। ଗୋଆ ବିଶ୍ୱବିଦ୍ୟାଳୟର କୋଙ୍କଣୀ ବିଭାଗର ବର୍ତ୍ତମାନ ବିଭାଗମୁଖ୍ୟ ପ୍ରକାଶ ପରିଏଙ୍କର ସେତେବେଳେ କହିଥିଲେ:We will assign projects to our students and writers too, to write articles on different subjects related to Goa and upload them on the Wikipedia. This will include information on local food, its culture, tradition, tourist spots and much more

(“ଆମେ ଆମ ଛାତ୍ରଛାତ୍ରୀ ଓ ଲେଖକମାନଙ୍କୁ ଗୋଆ ସହ ସମ୍ପର୍କିତ ବିଭିନ୍ନ ବିଷୟ ଉପରେ ଲେଖା ଲେଖିବା ପାଇଁ ପ୍ରକଳ୍ପ ଦେବୁ ଏବଂ ସେଗୁଡ଼ିକୁ ଉଇକିପିଡ଼ିଆରେ ଅପଲୋଡ୍ କରିବୁ। ଏଥିରେ ସ୍ଥାନୀୟ ଖାଦ୍ୟ, ସଂସ୍କୃତି, ପରମ୍ପରା, ପର୍ଯ୍ୟଟନ ସ୍ଥଳୀ ଇତ୍ୟାଦି ସମ୍ପର୍କିତ ସୂଚନା ସମ୍ମିଳିତ ରହିବ।”)ଜାନୁଆରୀ ୨୦୧୬ରେ ଗୋଆର କୃଷ୍ଣଦାସ ଶାମା କେନ୍ଦ୍ରୀୟ ପୁସ୍ତକାଳୟରେ ଗୋଟିଏ ଦିନିଆ ‘ଏଡିଟ୍-ଏ-ଥନ୍’ ଆୟୋଜିତ ହୋଇଥିଲା। ସେଣ୍ଟର୍ ଫର୍ ଇଣ୍ଟରନେଟ୍ ଏଣ୍ଡ ସୋସାଇଟିର ପ୍ରତିନିଧି ରହମାନୁଦ୍ଦିନ୍ ଶେଖ୍ ଅଂଶଗ୍ରାହୀମାନଙ୍କୁ ଉଇକିପିଡ଼ିଆ ସମ୍ପାଦନା ଓ ନୀତି ବିଷୟରେ ପ୍ରଶିକ୍ଷଣ ଦେଇଥିଲେ। ଏହି ଏକ ଦିନିଆ କାର୍ଯ୍ୟକ୍ରମରେ ପ୍ରାୟ 100ଟି ଲେଖା ସୃଷ୍ଟି ହୋଇଥିଲା।

## କୋଙ୍କଣୀ ୱିକ୍ସନେରୀ 
ଏହା ସହିତ ଆଉ ଗୋଟିଏ ସମାନାନ୍ତର ପ୍ରୟାସ ହେଉଛି କୋଙ୍କଣୀ ୱିକ୍ସନେରୀ ପ୍ରକଳ୍ପ। ଏହାର ଉଦ୍ଦେଶ୍ୟ ହେଉଛି ସାଇବର ଜଗତରେ ଏକ ଖୋଲା ଏବଂ ସାଂଯୋଗଯୋଗ୍ୟ କୋଙ୍କଣୀ ଶବ୍ଦକୋଷ ତିଆରି କରିବା। ଏହାର କାର୍ଯ୍ୟକଳାପର ଅଂଶ ଭାବେ, ମେ ୨୦୧୯ ଓ ଡିସେମ୍ବର ୨୦୧୯ରେ ମାପୁସାର ସେଣ୍ଟ୍ ଜାଭିଅର୍ସ କଲେଜରେ ୱିକ୍ସନେରୀ କାର୍ଯ୍ୟଶାଳା ଏବଂ ସାକ୍ଷାତକାର ସଭା ଆୟୋଜିତ ହୋଇଥିଲା। ୱିକିମିଡ଼ିଆ ଫାଉଣ୍ଡେସନ୍‌ର ଭାଷା ସମିତି ଦ୍ୱାରା ମାର୍ଚ୍ଚ ୨୦୨୦ରେ ଅନୁମୋଦନ ପାଇବା ପରେ, କୋଙ୍କଣୀ ୱିକ୍ସନେରୀ 21 ମେ ୨୦୨୦ରେ ନୂତନ ଭାବେ ସୃଷ୍ଟି ହୋଇଥିବା ନିଜସ୍ୱ ସାଇଟକୁ ସ୍ଥାନାନ୍ତରିତ ହୋଇଥିଲା। ନଭେମ୍ବର ୨୦୨୦ ସୁଦ୍ଧା ଏଥିରେ 2,300ରୁ ଅଧିକ ନିବେଶ (entries) ଥିଲା।
## ଆଧାର
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ପ୍ରଣବ ଦାସ

**ପ୍ରଣବ ଦାସ**, ଜଣେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଓ ସଂଳାପକାର । ସେ ହାକିମ ବାବୁ, ଭୁଲି ହୁଏନା ଆଦି ଚଳଚ୍ଚିତ୍ରର ସଂଳାପ ଲେଖିଥିଲେ ଓ ଶେଷ ପ୍ରତୀକ୍ଷା ଚଳଚ୍ଚିତ୍ରର ସଂଳାପ ରଚନା ସହିତ ନିର୍ଦ୍ଦେଶନା ମଧ୍ୟ କରିଥିଲେ ।

## ଓଡ଼ିଆ ଚଳଚ୍ଚିତ୍ରରେ ଅବଦାନ 
### ସଂଳାପ ରଚନା 
* ହାକିମ ବାବୁ
* ଭୁଲି ହୁଏନା
* ହସ ଲୁହ ଭରା ଦୁନିଆ
### ନିର୍ଦ୍ଦେଶନା 
* ରଣଭୂମି
* ଶେଷ ପ୍ରତୀକ୍ଷା

## ସମ୍ମାନ ଓ ପୁରସ୍କାର 
* ପ୍ରମୋଦ ପତି ଚଳଚ୍ଚିତ୍ର ସମ୍ମାନ - ୨୦୨୬

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ଓଡ଼ିଆ କଥାଚିତ୍ର ସଂଳାପକାର
ଗୋପାଳ ସ୍ୱରୂପ ପାଠକ

**ଗୋପାଳ ସ୍ୱରୂପ ପାଠକ** (୨୬ ଫେବୃଆରୀ ୧୮୯୬– ୩୧ ଅଗଷ୍ଟ ୧୯୮୨) ଏହି ସଂଘ ସମିତି ଆଇନ ୧୮୬୦ ଅନୁସାରେ ପଞ୍ଜିକୃତ (ପଞ୍ଜିକରଣ ସଂଖ୍ୟା 407/2000) ଥିଲା।

ଗୋପାଳ ସ୍ୱରୂପ ପାଠକଙ୍କ ଦେହାନ୍ତ ୩୧ ଅଗଷ୍ଟ ୧୯୮୨ରେ ହୋଇଥିଲା । ତାଙ୍କ ପୁଅ ରଘୁନନ୍ଦନ ସ୍ୱରୂପ ପାଠକ ଭାରତର ମୁଖ୍ୟ ନ୍ୟାୟାଧୀଶ ଥିଲେ ଏବଂ ଦି ହେଗ୍‌ରେ ଅବସ୍ଥିତ ଆନ୍ତର୍ଜାତୀୟ ନ୍ୟାୟାଳୟରେ କାର୍ଯ୍ୟ କରିଥିବା ଭାରତର ଚାରିଜଣ ନ୍ୟାୟାଧୀଶଙ୍କ ମଧ୍ୟରୁ ଅନ୍ୟତମ ଥିଲେ (ଅନ୍ୟମାନେ ହେଲେ ନଗେନ୍ଦ୍ର ସିଂହ, ଯିଏ ୧୯୮୫ ରୁ ୧୯୮୮ ପର୍ଯ୍ୟନ୍ତ ଏହାର ସଭାପତି ଥିଲେ ଏବଂ ବି. ଏନ୍. ରାଉ (୧୯୫୨–୧୯୫୩) ଏବଂ ୨୦୧୨ ଠାରୁ ଦଳବୀର ଭଣ୍ଡାରୀ)।

## ଆଧାର 
ଶ୍ରେଣୀ:୧୮୯୬ ଜନ୍ମ
ଶ୍ରେଣୀ:୧୯୮୨ ମୃତ୍ୟୁ
କୁନି ଛତ୍ରିଆ

**କୁନି ଛତ୍ରିଆ** (ମୃତ୍ୟୁ:୧୪ ଜାନୁଆରୀ ୨୦୨୬) ଜଣେ ଓଡ଼ିଆ କଣ୍ଠଶିଳ୍ପୀ ଥିଲେ । ସେ ମୁଖ୍ୟତଃ ସମ୍ବଲପୁରୀ ତଥା ଲୋକଗୀତ ଗାନ କରିବା ପାଇଁ ଜଣାଶୁଣା ଥିଲେ । ବଲାଙ୍ଗୀର ଜିଲ୍ଲାର ତୁଷାର ଗ୍ରାମରେ ଜନ୍ମିତ ଛତ୍ରିଆ ସାନ ଘୁଡ଼କା ଓ ବଡ଼ ଘୁଡ଼କା ଭଳି ଲୋକବାଦ୍ୟର ପରିବେଷଣକାରୀ ଭାବରେ ଭାବରେ ସେ ଜଣାଶୁଣା ଥିଲେ ଏବଂ ରାଜ୍ୟ ତଥା ରାଜ୍ୟ ବାହାରେ ଏହାର ପ୍ରଚାର ପ୍ରସାର ପାଇଁ କାମ କରୁଥିଲେ । ସେ କୃଷ୍ଣ ପ୍ରିୟା କଳା ପରିଷଦ ତୁଷୁରାର ଜଣେ ସ୍ଥାୟୀ ସଦସ୍ୟା ମଧ୍ୟ ଥିଲେ ।

## ମୃତ୍ୟୁ 
୨୦୨୬ ମସିହାର ଜାନୁଆରୀ ୧୪ ତାରିଖରେ, ସେ ଚିକିତ୍ସାଧୀନ ଅବସ୍ଥାରେ ବୁର୍ଲାସ୍ଥିତ ବୀର ସୁରେନ୍ଦ୍ର ସାଏ ଭେଷଜ ମହାବିଦ୍ୟାଳୟରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୩୬ ବର୍ଷ ବୟସ ହୋଇଥିଲା ।

## ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୨୦୨୬ ମୃତ୍ୟୁ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ଓଡ଼ିଆ ଲୋକଗୀତ ଗାୟିକା
ସଂସ୍କୃତ ଉଇକିପିଡ଼ିଆ

**ସଂସ୍କୃତ ଉଇକିପିଡ଼ିଆ** (ସଂସ୍କୃତ: संस्कृत विकिपीडिया; IAST: Saṃskṛta Vikipīḍiyā) (sawiki ନାମରେ ମଧ୍ୟ ପରିଚିତ) ହେଉଛି ଉଇକିପିଡ଼ିଆର ସଂସ୍କୃତ ଭାଷା ସଂସ୍କରଣ । ଏହା ଏକ ମୁକ୍ତ, ୱେବ୍-ଆଧାରିତ, ସହଯୋଗମୂଳକ, ବହୁଭାଷୀ ଜ୍ଞାନକୋଷ ପ୍ରକଳ୍ପ, ଯାହାକୁ ଲାଭରହିତ ୱିକିମିଡ଼ିଆ ଫାଉଣ୍ଡେସନ ସମର୍ଥନ କରେ । ଏହାର ପାଞ୍ଚ ହଜାର ଲେଖା ବିଶ୍ୱର ବିଭିନ୍ନ ସ୍ଥାନର ସ୍ୱେଚ୍ଛାସେବୀ ଅବଦାନକାରୀମାନଙ୍କ ଦ୍ୱାରା ସମ୍ମିଳିତ ଭାବେ ଲେଖାଯାଇଛି, ଯାହାର ପ୍ରମୁଖ ଅବଦାନକାରୀମାନେ ଭାରତ ଓ ନେପାଳରେ ଅଧିକ କେନ୍ଦ୍ରିତ । ଡିସେମ୍ବର ୨୦୦୩ରେ ସ୍ଥାପିତ ହୋଇ, ଏହା ଅଗଷ୍ଟ ୨୦୧୧ ମଧ୍ୟରେ ପାଞ୍ଚ ହଜାର ଲେଖାର ସଂଖ୍ୟାକୁ ପହଞ୍ଚିଥିଲା ।

ସଂସ୍କୃତ ଉଇକିପିଡ଼ିଆ ସମୁଦାୟ ‘Tell us about your Wikipedia’ ନାମକ ଏକ ପ୍ରକଳ୍ପରେ ମଧ୍ୟ ଅଂଶଗ୍ରହଣ କରିଥିଲା । ସେହିପରି, ସଂସ୍କୃତ ଉଇକିପିଡ଼ିଆ ସମ୍ପର୍କିତ ସମୁଦାୟ ସମାଚାର ‘WikiPatrika’ ରେ ମଧ୍ୟ ପ୍ରକାଶିତ ହୋଇଥିଲା, ଯାହା ଏକ ସମୁଦାୟ ଦ୍ୱାରା ଲେଖା ଓ ସମ୍ପାଦିତ ସମ୍ବାଦପତ୍ର, ଏବଂ ଏହା ଭାରତରେ ଉଇକିପିଡ଼ିଆ ଓ ୱିକିମିଡ଼ିଆ ଫାଉଣ୍ଡେସନର ସହଯୋଗୀ ପ୍ରକଳ୍ପସମ୍ବନ୍ଧୀୟ କାହାଣୀ, କାର୍ଯ୍ୟକ୍ରମ ଓ ରିପୋର୍ଟଗୁଡ଼ିକୁ ଆବର୍ତ୍ତନ କରେ । ‘The Times of India’ ମନେ କରିଥିଲା ଯେ, “ଉଇକିପିଡ଼ିଆ ସମୁଦାୟର ଦୟାରେ ସଂସ୍କୃତ ଭାଷା ପୁନରୁତ୍ଥାନ କରୁଛି” । ‘Mother India’ ସଂସ୍କୃତ ଉଇକିପିଡ଼ିଆକୁ “ଏକ ଅଦ୍ଭୁତ ଶିକ୍ଷାମୂଳକ ଉପକରଣ” ଭାବେ ମନେ କରିଥିଲା ।

## ପ୍ରାରମ୍ଭିକ ଇତିହାସ 
୧ ଜୁନ ୨୦୦୪ ତାରିଖରେ ଥିବା ମୁଖ୍ୟ ପୃଷ୍ଠାର ପ୍ରାରମ୍ଭିକ ଏକ ଚିତ୍ର ସଂସ୍କୃତ ଉଇକିପିଡ଼ିଆର ପୁରୁଣା ଆର୍କାଇଭରେ ଦେଖିବାକୁ ମିଳେ । ସଂସ୍କୃତ ଉଇକିପିଡ଼ିଆ ସାଇଟରେ ଏପର୍ଯ୍ୟନ୍ତ ଉପଲବ୍ଧ ସବୁଠାରୁ ପୁରୁଣା ଲେଖା ‘Damana dīva’ ବୋଲି ପ୍ରତୀତ ହୁଏ, ଯାହା ୯ ଜୁଲାଇ ୨୦୦୪ ତାରିଖର । କିନ୍ତୁ ପ୍ରଥମ ଲେଖା ୨୧ ମାର୍ଚ୍ଚ ୨୦୦୪ ତାରିଖରେ ତିଆରି ହୋଇଥିଲା ।

ଅଗଷ୍ଟ ୨୦୦୫ରେ ପ୍ରାୟ ଅର୍ଦ୍ଧାଧିକ ଲେଖା ବିଲୋପ ହେବା ପରେ ଲେଖା ସଂଖ୍ୟା 1,000ରୁ କମି 600କୁ ଆସିଥିଲା; ବହୁତ ଲେଖା ବିଲୋପ ହେବାର କାରଣ ଥିଲା ସେଗୁଡ଼ିକ ଇଂରାଜୀ ଭାଷାରେ ଥିବା । ୧୨ ଡିସେମ୍ବର ୨୦୧୩ ସୁଦ୍ଧା ସଂସ୍କୃତ ଉଇକିପିଡ଼ିଆ ୯,୪୦୫ଟି ଲେଖାକୁ ପହଞ୍ଚିପାରିଥିଲା ।
## ଆଧାର 
ଶ୍ରେଣୀ:ଉଇକିପିଡ଼ିଆ ସଂସ୍କରଣ
କୃଷ୍ଣ କାନ୍ତ

**କୃଷ୍ଣ କାନ୍ତ** (୨୮ ଫେବୃଆରୀ ୧୯୨୭ – ୨୭ ଜୁଲାଇ ୨୦୦୨) ଜଣେ ଭାରତୀୟ ରାଜନୀତିଜ୍ଞ ଥିଲେ, ଯିଏ ୧୯୯୭ ମସିହାରୁ ୨୦୦୨ ମସିହାରେ ତାଙ୍କ ମୃତ୍ୟୁ ପର୍ଯ୍ୟନ୍ତ ଭାରତର ଉପରାଷ୍ଟ୍ରପତି ଭାବେ କାର୍ଯ୍ୟ କରିଥିଲେ । ଉପରାଷ୍ଟ୍ରପତି ହେବା ପୂର୍ବରୁ, ସେ ୧୯୯୦ ଠାରୁ ୧୯୯୭ ପର୍ଯ୍ୟନ୍ତ ଆନ୍ଧ୍ରପ୍ରଦେଶର ରାଜ୍ୟପାଳ ଥିଲେ। ସେ ଭାରତୀୟ ସଂସଦର ଉଭୟ ସଦନର ସଦସ୍ୟ ଥିଲେ, ଯଥା—୧୯୭୭ ଠାରୁ ୧୯୮୦ ପର୍ଯ୍ୟନ୍ତ ଚଣ୍ଡୀଗଡ଼କୁ ପ୍ରତିନିଧିତ୍ୱ କରି ଲୋକସଭାରେ, ଏବଂ ୧୯୬୬ ଠାରୁ ୧୯୭୭ ପର୍ଯ୍ୟନ୍ତ ହରିୟାଣାକୁ ପ୍ରତିନିଧିତ୍ୱ କରି ରାଜ୍ୟସଭାରେ। କାନ୍ତଙ୍କ ମୃତ୍ୟୁର ଦୁଇ ଦିନ ପୂର୍ବରୁ କାଲାମ ରାଷ୍ଟ୍ରପତି ଭାବେ ଶପଥ ଗ୍ରହଣ କରିଥିଲେ। ସ୍ୱାଧୀନତା ସଂଗ୍ରାମରେ ଜଡ଼ିତ ଥିବାରୁ, ୧୯୪୨ ମସିହାରେ ୧୬ ବର୍ଷ ବୟସର କାନ୍ତ ଓ ତାଙ୍କ ଭାଇ–ଭଉଣୀମାନଙ୍କ ସହ ତାଙ୍କ ମାତା–ପିତାଙ୍କୁ ମଧ୍ୟ ବ୍ରିଟିଶ ଉପନିବେଶୀୟ ସରକାର ଦ୍ୱାରା ବିଭିନ୍ନ ସମୟରେ କାରାବାସ କରାଯାଇଥିଲା । ସ୍ୱାଧୀନତା ପରେ, ଲାଲା ଅଚିନ୍ତ ରାମ ଭାରତର ସଂବିଧାନ ସଭାର ସଦସ୍ୟ ଥିଲେ ଏବଂ ଲୋକସଭାରେ ହିସାର ଓ ପଟିଆଲାକୁ ପ୍ରତିନିଧିତ୍ୱ କରିଥିଲେ । ସତ୍ୟବତୀ ଦେବୀ ତାଙ୍କ ପୁଅଠାରୁ ଅଧିକ ସମୟ ବଞ୍ଚିଥିଲେ ଏବଂ ୨୦୧୦ ମସିହାରେ ଭାରତର ସବୁଠାରୁ ବୟସ୍କ ସଜୀବ ସ୍ୱାଧୀନତା ସଂଗ୍ରାମୀ ଭାବେ ପରଲୋକ ପ୍ରାପ୍ତ କରିଥିଲେ। କଂଗ୍ରେସ ଦଳର ସଦସ୍ୟ ଥିବା ସତ୍ତ୍ୱେ, ସେ ଇନ୍ଦିରା ଗାନ୍ଧୀଙ୍କ ଦ୍ୱାରା ଜରୁରୀକାଳ ଲାଗୁ କରିବା ସିଦ୍ଧାନ୍ତକୁ ବିରୋଧ କରିଥିଲେ, ୧୯୮୦ ସାଧାରଣ ନିର୍ବାଚନରେ, କାନ୍ତ କଂଗ୍ରେସର ଜଗନ୍ନାଥ କୌଶଳଙ୍କ ହାତରେ ପରାଜିତ ହୋଇଥିଲେ ଏବଂ 9.30% ଭୋଟ ସହିତ ତୃତୀୟ ସ୍ଥାନରେ ରହିଥିଲେ; କୌଶଳ ଓ ସ୍ୱାଧୀନ ପ୍ରାର୍ଥୀ ରାମ ସ୍ୱରୂପଙ୍କ ପଛରେ।

୧୯୭୬ ମସିହାରେ କୃଷ୍ଣ କାନ୍ତ *ପିପୁଲ୍ସ ୟୁନିଅନ୍ ଫର୍ ସିଭିଲ୍ ଲିବର୍ଟିଜ୍* (People’s Union for Civil Liberties)ର ପ୍ରତିଷ୍ଠାତା ସାଧାରଣ ସମ୍ପାଦକ ଥିଲେ। ସେ *ଇନ୍‌ଷ୍ଟିଟ୍ୟୁଟ୍ ଅଫ୍ ଡିଫେନ୍ସ ଷ୍ଟଡିଜ୍ ଆଣ୍ଡ ଆନାଲିସିସ୍*ର କାର୍ଯ୍ୟକାରିଣୀ ପରିଷଦର ସଦସ୍ୟ ମଧ୍ୟ ଥିଲେ । ମଧୁ ଲିମାୟେଙ୍କ ସହିତ କୃଷ୍ଣ କାନ୍ତ ଜନତା ପାର୍ଟିର କୌଣସି ସଦସ୍ୟ ରାଷ୍ଟ୍ରୀୟ ସ୍ୱୟଂସେବକ ସଂଘ (RSS)ର ସଦସ୍ୟ ହୋଇପାରିବେ ନାହିଁ ବୋଲି ଜୋର ଦେଇ ପରବର୍ତ୍ତୀ ସମୟରେ ଉଭୟେ ସେହି ଗଠବନ୍ଧନ ଦ୍ୱାରା ଗଠିତ ମୋରାରଜୀ ଦେସାଇ ସରକାରର ପତନର କାରଣ ହେଲେ। ଦ୍ୱିତୀୟ ସଦସ୍ୟତା ବିରୋଧୀ ଏହି ଆକ୍ରମଣ ମୁଖ୍ୟତଃ ସେହି ଜନତା ପାର୍ଟି ସଦସ୍ୟମାନଙ୍କ ବିରୁଦ୍ଧରେ ଥିଲା, ଯେଉଁମାନେ ପୂର୍ବରୁ ଜନ ସଂଘର ସଦସ୍ୟ ଥିଲେ ଏବଂ ଜନ ସଂଘର ବିଚାରଧାରାତ୍ମକ ମୂଳ ସଂଗଠନ ଡାହାଣପନ୍ଥୀ RSSର ସଦସ୍ୟ ଭାବେ ଚାଲୁ ରହିଥିଲେ। ଏହି ପ୍ରଶ୍ନ ୧୯୭୯ ମସିହାରେ ମୋରାରଜୀ ଦେସାଇ ସରକାରର ପତନ ଓ ଜନତା ଗଠବନ୍ଧନର ବିଘଟନର କାରଣ ହୋଇଥିଲା ।

୧୯୯୦ ମସିହାରେ, ଭି. ପି. ସିଂହ ସରକାରର ପରାମର୍ଶରେ, ରାଷ୍ଟ୍ରପତି ଆର. ୱେଙ୍କଟରାମନ କୃଷ୍ଣ କାନ୍ତଙ୍କୁ ଆନ୍ଧ୍ରପ୍ରଦେଶର ରାଜ୍ୟପାଳ ଭାବେ ନିଯୁକ୍ତ କରିଥିଲେ। ପୂର୍ବତନ ପଞ୍ଜାବ ମୁଖ୍ୟମନ୍ତ୍ରୀ ସୁରଜିତ୍ ସିଂହ ବର୍ନାଲାଙ୍କୁ ପରାଜିତ କରି ସେ ଭାରତର ଦଶମ ଉପରାଷ୍ଟ୍ରପତି ହୋଇଥିଲେ।

୨୦୦୧ ମସିହାରେ ଭାରତୀୟ ସଂସଦ ଉପରେ ହୋଇଥିବା ଆତଙ୍କବାଦୀ ଆକ୍ରମଣ ସମୟରେ, ଆକ୍ରମଣ ଆରମ୍ଭ କରିବା ପୂର୍ବରୁ ଆତଙ୍କବାଦୀମାନେ ତାଙ୍କ ଗାଡ଼ିକୁ କୃଷ୍ଣ କାନ୍ତଙ୍କ ଗାଡ଼ି ସହିତ ଧକ୍କା ଦେଇଥିଲେ। ଏହି ଆକ୍ରମଣରେ କୃଷ୍ଣ କାନ୍ତ ନିଜେ ଅକ୍ଷତ ରହିଥିଲେ।

୨୦୦୨ ମସିହାର ନିର୍ବାଚନ ପୂର୍ବରୁ ତାଙ୍କ ନାମ ଏକ ସମ୍ଭାବ୍ୟ ରାଷ୍ଟ୍ରପତି ପ୍ରାର୍ଥୀ ଭାବେ ବିଚାର କରାଯାଇଥିଲା। ଆଜି ପର୍ଯ୍ୟନ୍ତ, କାର୍ଯ୍ୟକାଳରେ ମୃତ୍ୟୁବରଣ କରିଥିବା ଏକମାତ୍ର ଭାରତୀୟ ଉପରାଷ୍ଟ୍ରପତି ଭାବେ ସେ ପରିଚିତ।

ପ୍ରଧାନମନ୍ତ୍ରୀ ବାଜପେୟୀ ସ୍ୱାଧୀନତା ଆନ୍ଦୋଳନରେ କୃଷ୍ଣ କାନ୍ତଙ୍କ ଅବଦାନ ଓ ଜରୁରୀକାଳ ପ୍ରତି ତାଙ୍କ ବିରୋଧକୁ ସ୍ମରଣ କରି, ତାଙ୍କ ମୃତ୍ୟୁକୁ “ଏକ ଯୁଗର ଶେଷ” ବୋଲି ବର୍ଣ୍ଣନା କରିଥିଲେ। ସେ ଅତିରିକ୍ତ ଭାବେ ତିନି ଦିନର ଜାତୀୟ ଶୋକ ଘୋଷଣା କରିଥିଲେ। ପାକିସ୍ତାନର ରାଷ୍ଟ୍ରପତି ପରଭେଜ ମୁଶାରଫ ଭାରତର ରାଷ୍ଟ୍ରପତି ଏ. ପି. ଜେ. ଅବଦୁଲ କଲାମଙ୍କୁ ଶୋକବାର୍ତ୍ତା ପଠାଇଥିଲେ। ଏହି ଶବାନୁଷ୍ଠାନରେ ରାଷ୍ଟ୍ରପତି କାଲାମ, ପ୍ରଧାନମନ୍ତ୍ରୀ ବାଜପେୟୀ, ଉପପ୍ରଧାନମନ୍ତ୍ରୀ ଆଡ଼ଭାଣୀ ଓ ବିପକ୍ଷ ନେତ୍ରୀ ସୋନିଆ ଗାନ୍ଧୀ ଉପସ୍ଥିତ ଥିଲେ।

## ଆଧାର 
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:ଭାରତର ଉପରାଷ୍ଟ୍ରପତି
ଶ୍ରେଣୀ:୨୦୦୨ ମୃତ୍ୟୁ
ଥାଇ ଉଇକିପିଡ଼ିଆ

**ଥାଇ ଉଇକିପିଡ଼ିଆ** (ଥାଇ: วิกิพีเดียภาษาไทย) ହେଉଛି ଉଇକିପିଡ଼ିଆର ଥାଇ ଭାଷା ସଂସ୍କରଣ। ଏହା 25 ଡିସେମ୍ବର 2003 ତାରିଖରେ ଆରମ୍ଭ ହୋଇଥିଲା। ଜାନୁଆରୀ 2026 ପର୍ଯ୍ୟନ୍ତ, ଏଥିରେ 1,78,965ଟି ଲେଖା ଏବଂ 5,28,584 ଜଣ ପଞ୍ଜୀକୃତ ବ୍ୟବହାରକାରୀ ଅଛନ୍ତି। ମାର୍ଚ୍ଚ 2022 ସମୟରେ, ସମସ୍ତ ଭାଷାକୁ ମିଶାଇ ଉଇକିପିଡ଼ିଆ ଥାଇଲ୍ୟାଣ୍ଡର Alexa Top Sites ତାଲିକାରେ 14ତମ ସ୍ଥାନରେ ଥିଲା। ଜାନୁଆରୀ 2021 ଅବଧିରେ, ଥାଇ ଉଇକିପିଡ଼ିଆ ଥାଇଲ୍ୟାଣ୍ଡ ଓ ଲାଓସ—ଉଭୟ ଦେଶରେ—ସବୁଠାରୁ ଅଧିକ ଦର୍ଶିତ ଉଇକିପିଡ଼ିଆ ଥିଲା। ଲାଓସରେ, ଉଇକିପିଡ଼ିଆର ସବୁଠାରୁ ଲୋକପ୍ରିୟ ଭାଷା ସଂସ୍କରଣର ସ୍ଥାନ ଇଂରାଜୀ ଓ ଥାଇ ମଧ୍ୟରେ ପରିବର୍ତ୍ତିତ ହୋଇଥାଏ । 31 ଜାନୁଆରୀ 2006 ତାରିଖରେ, ଥାଇ ଉଇକିପିଡ଼ିଆକୁ ଥାଇ ସାମ୍ବାଦିକ ମାଧ୍ୟମରେ ପ୍ରଥମେ ଇଂରାଜୀ ଉଇକିପିଡ଼ିଆ ସହ ଏକାସାଥିରେ ସ୍ୱୀକୃତି ମିଳିଥିଲା। 2007 ମସିହାରେ, Thai Wikipedia and Communicating Knowledge to the Public ନାମକ ଏକ ଥେସିସ୍ ଚୁଲାଲୋଙ୍ଗକୋର୍ନ ୟୁନିଭର୍ସିଟିର ଫାଇନ୍ ଏବଂ ଆପ୍ଲାଇଡ୍ ଆର୍ଟ୍ସ ଅନୁଷ୍ଠାନର ଜଣେ ସ୍ନାତକୋତ୍ତର ଛାତ୍ରଙ୍କ ଦ୍ୱାରା ପ୍ରକାଶିତ ହୋଇଥିଲା।

2005–2006 ଥାଇ ରାଜନୈତିକ ସଙ୍କଟ ସମୟରେ ଆୟୋଜିତ ଏକ ସାର୍ବଜନିକ ମଞ୍ଚରେ ଥାଇ ଉଇକିପିଡ଼ିଆର ଉଲ୍ଲେଖ ହୋଇଥିଲା, ଯେଉଁଠାରେ ଜଣେ ବକ୍ତା ପ୍ରସ୍ତାବ ରଖିଥିଲେ ଯେ ଥାଇ ଲୋକମାନେ ପୂର୍ବତନ ପ୍ରଧାନମନ୍ତ୍ରୀ ଥାକସିନ୍ ଶିନାୱାତ୍ରାଙ୍କ ଉପରେ ଥିବା ଉଇକିପିଡ଼ିଆ ଲେଖା ପଢ଼ିବା ଉଚିତ।

ଥାଇ ଉଇକିପିଡ଼ିଆ ହେଉଛି ଥାଇ ଭାଷାରେ ଦ୍ୱିତୀୟ ଅନଲାଇନ୍ ବିଶ୍ୱକୋଷ, ଯାହା କି ରାଜା ଭୁମିବୋଲ୍ ଆଦୁଲ୍ୟାଦେଜଙ୍କ ପାଳକତ୍ୱରେ ବିକଶିତ Thai Junior Encyclopedia Project ପରେ ଅବସ୍ଥିତ।

## ସମୟରେଖାରେ ବିକାଶ 
* 25 ଡିସେମ୍ବର 2003: 16 ମାର୍ଚ୍ଚ 2003 ରେ “Describe the new page here.” ବାକ୍ୟ ସହ ପ୍ରଥମେ ସୃଷ୍ଟି ହୋଇଥିବା ପରେ ଥାଇ ମୁଖ୍ୟ ପୃଷ୍ଠା ତିଆରି କରାଗଲା।
* 27 ଡିସେମ୍ବର 2003: ପ୍ରଥମ ଲେଖା ସୃଷ୍ଟି ହେଲା, ଯାହାରେ କେବଳ “ดาราศาสตร์” (ଖଗୋଳବିଜ୍ଞାନ) ଏକମାତ୍ର ଶବ୍ଦ ଥିଲା ଏବଂ 32ଟି ଇଣ୍ଟରୱିକି ସଂଯୋଗ ଥିଲା। ପରେ 31 ମଇ 2004 ରେ ଏହା ଏକ ଷ୍ଟବ୍ ଲେଖା ହେଲା।
* 28 ଫେବୃଆରୀ 2004: ପ୍ରକୃତ ପ୍ରଥମ ଲେଖା “วิทยาการคอมพิวเตอร์” (କମ୍ପ୍ୟୁଟର ବିଜ୍ଞାନ) ସୃଷ୍ଟି ହେଲା।
* 21 ଏପ୍ରିଲ 2004: 100ତମ ଲେଖା “ห้องอนาคต” (Time & Time Travel, ଏକ କଳ୍ପନାମୂଳକ ବିଷୟ)।
* 17 ଅଗଷ୍ଟ 2004: 500ତମ ଲେଖା “สนเกรวิลเลีย” (Grevillea)।
* 10 ମାର୍ଚ୍ଚ 2005: 1,000ତମ ଲେଖା “แฮร์รี่ พอตเตอร์” (ହ୍ୟାରି ପଟର୍)।
* 1 ମଇ 2005: ପ୍ରଥମ ଫିଚର୍ଡ୍ ଲେଖା “แฟร็กทัล” (ଫ୍ରାକ୍ଟାଲ୍)।
* ସେପ୍ଟେମ୍ବର 2005: 30ରୁ ଅଧିକ ବିଶ୍ୱବିଦ୍ୟାଳୟ ଛାତ୍ରଛାତ୍ରୀ ପଞ୍ଜୀକୃତ ହୋଇ ଗୃହକାର୍ଯ୍ୟ ଭାବେ ଲେଖା ଲେଖିଥିଲେ।
* 28 ଅକ୍ଟୋବର 2005: 5,000ତମ ଲେଖା “เปาบุ้นจิ้น” (ବାଓ ଜେଙ୍ଗ୍)।
* 31 ଜାନୁଆରୀ 2006: onopen.com ରେ ସାମ୍ବାଦିକ କଭରେଜ୍।
* ମାର୍ଚ୍ଚ 2006: JavaScript ବ୍ୟବହାର କରି ଅର୍ଦ୍ଧ-ହସ୍ତଚାଳିତ ଭାବେ 543 BC (ବୌଦ୍ଧ ଯୁଗ 1) ଠାରୁ ପ୍ରାୟ 1800 ସାଲ ପର୍ଯ୍ୟନ୍ତ ବର୍ଷ ସମ୍ବନ୍ଧୀୟ ଲେଖାଗୁଡ଼ିକ ଭାରୀ ପରିମାଣରେ ଯୋଗ କରାଗଲା। ପ୍ରାୟ 2,500ଟି ଷ୍ଟବ୍ ଯୋଡ଼ାଗଲା।
* 14 ମାର୍ଚ୍ଚ 2006: 10,000ତମ ଲେଖା “มหาวิทยาลัยเพนซิลเวเนียสเตต” (ପେନସିଲଭେନିଆ ଷ୍ଟେଟ୍ ବିଶ୍ୱବିଦ୍ୟାଳୟ)।
* 16 ମାର୍ଚ୍ଚ 2007: 20,000ତମ ଲେଖା “อาริเอส มู” (ଏରିଏସ୍ ମୁ)।
* 10 ଡିସେମ୍ବର 2007: 30,000ତମ ଲେଖା “หลิว เต๋อหัว” (ଆଣ୍ଡି ଲାଉ)।
* 26 ଅକ୍ଟୋବର 2008: 40,000ତମ ଲେଖା “ฤทธิ์ดาบไม้ไผ่” (Bamboo Blade)।
* 4 ସେପ୍ଟେମ୍ବର 2009: 50,000ତମ ଲେଖା “พระนันทะ” (ନନ୍ଦ—ବୁଦ୍ଧଙ୍କ ସାଉତା ଭାଇ)।
* 30 ଜାନୁଆରୀ 2016: 100,000ତମ ଲେଖା “คริสต์ทศวรรษ 1940” (1940ର ଦଶକ)।

## ଆଧାର 
ଶ୍ରେଣୀ:ଉଇକିପିଡ଼ିଆ ସଂସ୍କରଣ
ସନ୍ଦୀପ ମେହେତା

**ସନ୍ଦୀପ ମେହେତା** (ଜନ୍ମ: 11 ଜାନୁଆରୀ 1963) ଭାରତର ସୁପ୍ରିମ୍ କୋର୍ଟର ଜଣେ ନ୍ୟାୟଧୀଶ। ସେ ଗୌହାଟି ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ନ୍ୟାୟାଧୀଶ ଏବଂ ରାଜସ୍ଥାନ ଉଚ୍ଚ ନ୍ୟାୟାଳୟର ପୂର୍ବତନ ନ୍ୟାୟଧୀଶ।

## କାର୍ଯ୍ୟଜୀବନ 
ମେହେତା 8 ଅଗଷ୍ଟ 1986 ରେ ଅଧିବକ୍ତା ଭାବେ ନାମଲେଖା କରିଥିଲେ। ସେ ପ୍ରଧାନତଃ ଆପରାଧିକ ଏବଂ ସଂବିଧାନିକ ମାମଲାରେ ଅଭ୍ୟାସ କରୁଥିଲେ। 30 ମେ 2011 ରେ ସେ ରାଜସ୍ଥାନ ଉଚ୍ଚ ନ୍ୟାୟାଳୟର ନ୍ୟାୟଧୀଶ ଭାବେ ପଦୋନ୍ନତି ପାଇଥିଲେ।

15 ଫେବୃଆରୀ 2023 ରେ ସେ ଗୌହାଟି ଉଚ୍ଚ ନ୍ୟାୟାଳୟର ମୁଖ୍ୟ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ। 9 ନଭେମ୍ବର 2023 ରେ ସେ ଭାରତ ସୁପ୍ରିମ୍ କୋର୍ଟର ନ୍ୟାୟଧୀଶ ଭାବେ ନିଯୁକ୍ତ ହୋଇଥିଲେ।

## ଆଧାର 
ଶ୍ରେଣୀ:୧୯୬୩ ଜନ୍ମ